sagorsarker/bangla-wikipedia huggingface dataset:
রাঙ্গী

রাঙ্গী () হচ্ছে ২০২২ সালে মুক্তিপ্রাপ্ত একটি ভারতীয় তামিল চলচ্চিত্র। অ্যাকশন থ্রিলার ঘরানার এই চলচ্চিত্রটির পরিচালক এম. সর্বনন এবং প্রযোজক আলিরাজা সুভাস্কর, কাহিনী লেখক এম. সর্বনন এবং এ.আর মুরুগাদোস। চলচ্চিত্রটিতে মুখ্য ভূমিকায় তৃষা অভিনয় করেন। চলচ্চিত্রটির সঙ্গীত পরিচালনা করেন সি. সত্য এবং সিনেমাটোগ্রাফি করেন কে. এ. শক্তিবেল, সম্পাদনার দায়িত্বে ছিলেন এম. সুবারক। চলচ্চিত্রটি ৩০ ডিসেম্বর ২০২২ তারিখে প্রেক্ষাগৃহে মুক্তি পায়।
প্রথমে এই চলচ্চিত্রটির নাম "তৃষা৬১" নাম রাখার চিন্তা করা হয়েছিলো। ২০১৯ সালের ২০শে এপ্রিল চলচ্চিত্রটির নাম "রাঙ্গী" চূড়ান্ত হয়। ২০২০ সালের ১২ই ফেব্রুয়ারি চলচ্চিত্রটির শুটিং শুরু হবার কথা ছিলো।
চলচ্চিত্রটির সঙ্গীত পরিচালনা করেন সি. সত্য যার পরিচালক সর্বননের সঙ্গে তৃতীয় কাজ হিসেবে বিবেচিত এই চলচ্চিত্রটি, এর আগে তিনি সর্বননের "এঙ্গেইয়ুম এপ্পোদুম" (২০১১) এবং "ইভান ভেরামাতিরি" (২০১৩) চলচ্চিত্রের সঙ্গীত পরিচালনা করেছিলেন। এই চলচ্চিত্রটিতে মাত্র একটি গান রয়েছে আর সেটির শিরোনাম হচ্ছে 'পানিতুলি', গানটি ১৫ ডিসেম্বর ২০২০ তারিখে মুক্তি পায়।
চলচ্চিত্রটি প্রেক্ষাগৃহে মুক্তি পায় ২০২২ সালের ৩০শে ডিসেম্বর তারিখে, কোভাই সরলার "সেম্বি" চলচ্চিত্রের সাথে একই দিনে। প্রাথমিক ভাবে চলচ্চিত্রটির মুক্তি প্রেক্ষাগৃহেই দেওয়ার কথা ছিলো কিন্তু কোভিড-১৯-এর কথা বিবেচনা করে চলচ্চিত্রটির মুক্তি ডিজিটাল ভাবে করার চিন্তা করা হয়, যদিও পরে প্রেক্ষাগৃহেই মুক্তি দেওয়া হয়।
চলচ্চিত্রটি অনলাইন জগতে সান নেক্সট এবং নেটফ্লিক্সে মুক্তি দেবার কথা ভাবা হয়ে এদের কাছে স্বত্ব বিক্রি করা হয় এবং টিভি চ্যানেল সান টিভিতেও চলচ্চিত্রটির স্বত্ব বিক্রি করা হয়। ২০২৩ সালের ২৯শে জানুয়ারি চলচ্চিত্রটি অনলাইন জগতে মুক্তি পায়।
তোফায়েল করিম হায়দার

তুফায়েল করিম হায়দার, যিনি তুফায়েল কে. হায়দার নামেও পরিচিত, একজন কূটনীতিক এবং ভারতে বাংলাদেশের সাবেক হাইকমিশনার।
হায়দার ঢাকা বিশ্ববিদ্যালয় থেকে ১৯৬৬ সালে রাষ্ট্রবিজ্ঞানে স্নাতকোত্তর সম্পন্ন করেন।
হায়দার ১৯৬৮ সালে পাকিস্তান ফরেন সার্ভিসে দেন।
হোসাইন জার্মানিতে বাংলাদেশ দূতাবাসের তৃতীয় সচিব এবং বনের ব্যাড গোডেসবার্গে সচিব ছিলেন। 
১৮ ডিসেম্বর ১৯৯৬ থেকে ৩ অক্টোবর ১৯৯৮ পর্যন্ত, হায়দার ফ্রান্সে বাংলাদেশের রাষ্ট্রদূত হিসেবে দায়িত্ব পালন করেন। তিনি ১৯৯৬ সালে এম শেহাবুদ্দিনের স্থলাভিষিক্ত হন এবং ১৯৯৮ সালে সৈয়দ মুয়াজ্জেম আলীর স্থলাভিষিক্ত হন। তিনি প্যারিসে ইউনেস্কোর স্থায়ী প্রতিনিধিও ছিলেন। 
১১ অক্টোবর ১৯৯৮ থেকে ২৩ জানুয়ারী ২০০২ পর্যন্ত, হায়দার ইরানে বাংলাদেশের প্রথম রাষ্ট্রদূত হিসেবে দায়িত্ব পালন করেন। তার স্থলাভিষিক্ত হন আবদুল্লাহ আল হাসান । 
২০০২ সালের জানুয়ারিতে, হায়দার মোস্তফা ফারুক মোহাম্মদের স্থলাভিষিক্ত হয়ে ভারতে বাংলাদেশের হাইকমিশনার নিযুক্ত হন। হাইকমিশনার হিসেবে তিনি ২০০২ সালের নভেম্বরে বাংলাদেশের সন্ত্রাসীদের আশ্রয় দেওয়ার ভারতীয় অভিযোগ প্রত্যাখ্যান করেন। তার দায়িত্বে থাকাকালীন সময়ে ভারত ও বাংলাদেশের মধ্যে একটি সীমান্ত বিরোধ দেখা দেয় যাতে ২১৩ জন যাযাবর বাংলাদেশ-ভারত সীমান্তে নো-ম্যানস-ল্যান্ডে আটকে পড়ে। এতে দুই দেশের সীমান্তে উত্তেজনা বেড়ে যায়। বিদেশ মন্ত্রকের আধিকারিক মীরা শঙ্কর হায়দারকে যাযাবরদের ফিরিয়ে নেওয়ার জন্য অনুরোধ করেছিলেন। বাংলাদেশ আটকে পড়াদের বাংলাভাষী মুসলিম ভারতীয় বলে উল্লেখ করেছে। তিনি বাংলাদেশের অর্থমন্ত্রী সাইফুর রহমানের নেতৃত্বে একটি প্রতিনিধিদলের অংশ ছিলেন, যেটি ভারতের অর্থমন্ত্রী যশবন্ত সিং -এর সাথে দেখা করেছিল।
হায়দার জিএসপি ইনভেস্টমেন্টস লিমিটেডের পরিচালক। তিনি ২০১২ থেকে ২০১৪ সাল গুলশান সোসাইটির একজন নির্বাহী সদস্য ছিলেন। তিনি ছিলেন বিশিষ্ট শিল্পী কালিদাস কর্মকারের বন্ধু। তিনি সাবেক রাষ্ট্রদূতদের সমিতির সদস্য। ২০১৭ সালে, তিনি হোলসিম গ্রুপের একটি সহযোগী প্রতিষ্ঠান লাফার্জহোলসিম বাংলাদেশ লিমিটেড-এর একজন স্বাধীন পরিচালক হিসেবে দায়িত্ব পালন করেন। তিনি ঢাকা বিশ্ববিদ্যালয়ের অ্যালামনাই অ্যাসোসিয়েশনের সদস্য।
হায়দার রানা হায়দারকে বিয়ে করেছেন।
কাজরি

কাজরি ভারতের একটি লোকগীতি এবং নৃত্যধারা। এটি হিন্দুস্তানি শাস্ত্রীয় সংগীতের একটি ধারা। এটি সাধারণত বর্ষাকালে, জুনের শেষ থেকে সেপ্টেম্বরের মধ্যে, পরিবেশিত হয়। এটি মূলত শ্রাবন মাসের একটি গান যা কন্যারা ও স্ত্রীয়েরা দোলনায় দোল খেতে খেতে গায়। সেই সময় আবার সবুজের আবির্ভাব ঘটে এবং কৃষি শ্রম শুরু হয়। এটি উত্তরপ্রদেশ এবং বিহারের একটি প্রধান লোকগান। ভোজপুরি ছাড়াও, গানটি মৈথিলি এবং মগধীতেও গাওয়া হয়। যদিও কাজরির প্রধান অঞ্চল হল ভোজপুরী অঞ্চল, বেনারস এবং মির্জাপুরকেও এর প্রধান অঞ্চল হিসাবে বিবেচনা করা হয়।
গ্রীষ্মের আকাশ কালো বর্ষার মেঘে ভরে আসার সঙ্গে সঙ্গে প্রেমিকের জন্য একটি কুমারীর আকাঙ্ক্ষা বর্ণনা করতে এই গীতি নৃত্য ব্যবহৃত হয়।
কিছু পণ্ডিত বেনারস-মির্জাপুর অঞ্চলের শক্তি পূজা বা গৌরী পূজা থেকে কাজরির উৎপত্তি বলে মনে করেন, আবার কিছু বৈষ্ণব একে কৃষ্ণের উপাসনা ও লাবণীর সাথে যুক্ত করেন; মির্জাপুরের ঐতিহ্যবাহী লোকশিল্পীরা এটাকে দেবী বিন্ধ্যবাসিনীর উপহার বলে মনে করেন।
ভোজপুরি অঞ্চলে বিভিন্ন ঋতুতে গাওয়া বিভিন্ন ধরনের গান আছে, তাদের মধ্যে কাজরির একটি নিজস্ব তাৎপর্য রয়েছে। কাজরি গাওয়ার মরশুম হল বর্ষা ঋতু, শ্রাবন মাসে এগুলি গাওয়া হয়। কাজরি গানের অধিকাংশই অল্পবয়সী মেয়েরা গেয়ে থাকে।
শ্রাবন মাস এবং গায়কদের বয়সের উপর নির্ভর করে কাজরি গানের বিভিন্ন বিষয় রয়েছে। গানগুলিতে বেশিরভাগই কৌতুকপূর্ণ এবং প্রেমময় বিষয় থাকে। স্বামী-স্ত্রীর প্রেমের সংলাপ অথবা বিরহ ব্যথা, ননদ বৌদির খুনশুটি, শাশুড়ি এবং পুত্রবধূর মধ্যে ঝগড়া, রাধা ও কৃষ্ণের প্রেম, শ্রী রামচন্দ্রের জীবনের ঘটনা এবং স্বামীর সাথে নতুন বধূর প্রেমময় কথোপকথন হল কাজরির সবচেয়ে জনপ্রিয় বিষয়। কাজরি গায়কদের মধ্যে এমন অনেক কন্যা আছে যারা বিয়ের পর প্রথম শ্রাবনে নিজ পিত্রালয়ে আসে, তাদের মানসিক অবস্থা থেকে বিচ্ছেদে ভরা কাজরি গানের জন্ম হয়। এছাড়া জীবনের প্রতিটি বিষয় সম্পর্কিত কাজরি গান বিক্ষিপ্তভাবে পাওয়া যায়। ভারতের স্বাধীনতা যুদ্ধের সময়, "সুরাজি কাজরি" নামে দেশভক্তি মূলক অনেক কাজরি গান তৈরি হয়েছিল।
গানের ধারা ছাড়াও কাজরী নামে একটি উৎসবও পালিত হয়। এই উৎসবটি ভোজপুরি অঞ্চল এবং বুন্দেলখণ্ডে পালিত হয়, সামান্য হেরফের করে। শ্রাবনের পূর্ণিমাকে শ্রাবনী ছাড়া কাজরি পূর্ণিমাও বলা হয়। ভোজপুরি অঞ্চলে, এই উৎসব জৈষ্ঠের প্রথম রবিবার থেকে শুরু হয় এবং ভাদ্রের শুক্ল পক্ষের দ্বাদশী পর্যন্ত চলে, একে পার্বণ পূজাও বলা হয়। এই সময়ে বেনারস ও মির্জাপুরে দুই কাজরিও অনুষ্ঠিত হয়। বুন্দেলখণ্ডের লোকজীবনে "কাজরি নবমী" এবং "কাজরি পূর্ণিমা" উৎসবের বিশেষ তাৎপর্য রয়েছে। শ্রাবন মাসের শুক্লপক্ষের নবমীতে কাজরি বপন করা হয়, এই সময় মহিলারা বাইরে থেকে মাটি এনে ঘরের অন্ধকার কোণে রাখে এবং তাতে যব বপন করে। পূর্ণিমাতে এই যব দিয়ে কাজরি শোভাযাত্রা বের করা হয়।
"কাজরি" শব্দটি "কাজরা" বা কাজল শব্দ থেকে উদ্ভূত হয়েছে, এবং এটি আওধ ও ভোজপুরি অঞ্চলে গাওয়া হয়।
কাজরির উল্লেখ করলে মির্জাপুরের কবি ও লোকশিল্পী বদ্রীনারায়ণ 'প্রেমধন' এর নাম অবশ্যই নাম উল্লেখ করতে হবে। গায়কদের মধ্যে, বিখ্যাত ভোজপুরি-মৈথিলী গায়ক শারদা সিনহার গাওয়া বেশ কিছু কাজরি বিখ্যাত।
সুজন দাশগুপ্ত

সুজন দাশগুপ্ত (১৯৪২ - ১৮ জানুয়ারী ২০২৩) ছিলেন একজন ভারতীয় বংশোদ্ভূত মার্কিন লেখক এবং অধ্যাপক। শিক্ষার বাইরে তিনি তার কাল্পনিক বাংলা গোয়েন্দা চরিত্র সিরিজ "একেনবাবু" এর জন্য বিখ্যাত ছিলেন । একেনবাবু সিরিজের প্রথম প্রকাশিত গল্পটি ছিল ""ম্যানহাটান মুনস্টোন"" ১৯৯১ সালে আনন্দমেলা ম্যাগাজিনে প্রকাশিত হয়।
পনির মাখনি

পনির মাখনি (পনির মাখন মসলাও বলা হয়) হল পনিরের একটি সামান্য মিষ্টিজাতীয় ভারতীয় খাবার, যার উৎপত্তি নতুন দিল্লিতে হয়েছিল, যেটিতে গ্রেভি সাধারণত মাখন, টমেটো ও কাজু দিয়ে তৈরি করা হয়। এই গ্রেভি তৈরি করতে লাল মরিচের গুঁড়া ও গরম মসলার মতো মশলাও ব্যবহার করা হয়।
একটি সমীক্ষায় দেখা গেছে যে, পনির মাখন মসলা ভারতে অর্ডার করা শীর্ষ পাঁচটি খাবারের মধ্যে একটি।
'বাটার' এর হিন্দি শব্দ হল "মাখন"।
"মাখনি" অর্থ হল 'মাখন'। ১৯৫০-এর দশকে দিল্লির মতি মহল রেস্তোরাঁয় একটি টমেটোর তরকারিতে তাজা মাখন মিশ্রিত করে সস উদ্ভাবনের মাধ্যমে এই খাবারটি উৎপত্তি লাভ করেছিল।
এই গ্রেভি তৈরির জন্য তেমন কোনো যথাযথ ধাপ নেই। নিম্নে মাখনি গ্রেভি তৈরির একটি উপায় রয়েছে।
বাঁধাধরা ধারণা

সামাজিক মনোবিজ্ঞানে বাঁধাধরা ধারণা, গৎবাঁধা ধারণা, ছকে ফেলা ধারণা (বা বিশ্বাস কিংবা অভিমত) হলো একটি নির্দিষ্ট শ্রেণীর লোক, বস্তু বা স্থান সম্পর্কে জনসাধারণে গৃহীত কিন্তু অতিসরলীকৃত কোনও স্থিরবিশ্বাস বা ধারণা। একটি নির্দিষ্ট গোষ্ঠীর প্রতিটি ব্যক্তির সম্পর্কে অন্য একটি গোষ্ঠীর মানুষের একটি প্রত্যাশিত প্রতিকৃতির সাথে সম্পর্কিত। এক্ষেত্রে প্রত্যাশার ধরন পরিবর্তিত হতে পারে। এটা হতে পারে, দলের বা গোষ্ঠীর ব্যক্তিত্ব, পছন্দ, চেহারা বা ক্ষমতা সম্পর্কে একটি প্রত্যাশা। বাঁধাধরা ধারণাগুলি কখনও কখনও অতি সাধারণ, ভুল এবং নতুন তথ্যের প্রতি প্রতিরোধী, কিন্তু কখনও কখনও সঠিকও হতে পারে।
যদিও মানুষের গোষ্ঠী সম্পর্কে এই ধরনের সাধারণীকরণগুলি দ্রুত সিদ্ধান্ত নেওয়ার সময় উপযোগী হতে পারে, নির্দিষ্ট ব্যক্তিদের ক্ষেত্রে প্রয়োগ করা হলে সেগুলি ভুল হতে পারে, যা পক্ষপাতমূলক মনোভাবের উদাহরণ।
ইংরেজি ভাষায় বাঁধাধরা ধারণা বা বিশ্বাসকে "স্টেরিওটাইপ" (Stereotype) বলে।
প্রকট বাঁধাধরা ধারণা বলতে এমন বাঁধাধরা ধারণাগুলিকে বোঝায় যা একজন সচেতন ব্যক্তি ধারণ করে এবং সচেতন যেকোনো লোকের বিচার করার জন্য ব্যবহার করে। তবে বাঁধাধরা ধারণা সম্পর্কে সচেতনতার কারণে পক্ষপাত দূর করার প্রচেষ্টা প্রায়শই সত্য প্রমাণ করতে ব্যর্থ হয়।
প্রচ্ছন্ন বাঁধাধরা ধারণাগুলি হলো সেইগুলি যা ব্যক্তিদের অবচেতনতার উপর স্থাপিত হয়, যেগুলির উপর তাদের কোন নিয়ন্ত্রণ বা সচেতনতা নেই। "অন্তর্নিহিত বাঁধাধরা ধারণাগুলি দুটি ধারণার উপর ভিত্তি করে তৈরি করা হয়েছে, অর্থাত্মক (জ্ঞান) এবং স্বয়ংক্রিয় সক্রিয়করণে সহযোগী নেটওয়ার্ক"। এবং কর্তৃত্ববাদী লোকেরা ব্যবহার করত। তবে এই ধারণাটি সমসাময়িক গবেষণা দ্বারা খণ্ডন করা হয়েছে। যা বাঁধাধরা ধারণাগুলির সর্বব্যাপীতার পরামর্শ দেয় এবং বাঁধাধরা ধারণাগুলিকে সমষ্টিগত গোষ্ঠী বিশ্বাস হিসাবে বিবেচনা করার পরামর্শ দেওয়া হয়েছিল। আধুনিক গবেষণা দাবি করে যে বাঁধাধরা ধারণাগুলির সম্পূর্ণ বোঝার জন্য তাদের দুটি পরিপূরক দৃষ্টিকোণ থেকে বিবেচনা করা প্রয়োজন: একটি নির্দিষ্ট সংস্কৃতি/উপ-সংস্কৃতির মধ্যে ভাগ করা এবং অন্যটি একজন ব্যক্তির মনের মধ্যে গঠিত।
যোগমায়া

যোগমায়া () হিন্দুধর্মের এক দেবী। বিন্ধ্যবাসিনী, মহামায়া এবং একানংশা নামেও একে পূজা করা হয়।
বৈষ্ণব আচারানুষ্ঠানে তাঁকে নারায়ণী উপাধি দেওয়া হয়, এবং বিষ্ণুর মায়া শক্তির মূর্তি হিসেবে উপাসনা করা হয়। ভাগবত পুরাণে দেবতাকে দেবী দুর্গার কল্যাণকর দিক হিসাবে বিবেচনা করা হয়েছে। শাক্তরা তাকে মহাশক্তির রূপ বলে মনে করেন। হিন্দু ধর্মগ্রন্থে উল্লেখ্য তিনি নন্দ ও যশোদার কন্যা হিসাবে যাদব পরিবারে জন্মগ্রহণ করেন।
চারুচন্দ্র সান্যাল

ডাঃ চারুচন্দ্র সান্যাল (২৩ জুলাই ১৮৯৭ - ১২ জুলাই ১৯৮০) ছিলেন একজন খ্যাতনামা চিকিৎসক, রাজনীতিবিদ, সমাজবিজ্ঞানী ও লোকসংস্কৃতিবিদ। পশ্চিমবঙ্গের উত্তরাংশের বিশেষকরে জলপাইগুড়ি জেলার সমৃদ্ধ লোকসংস্কৃতি নিয়ে যারা বিশ্লেষণাত্মক আলোচনা করেছেন তাদের অন্যতম ছিলেন তিনি। প্রকৃতপক্ষে উত্তরবঙ্গের লোকসংস্কৃতিচর্চার জনক হিসাবে পরিচিতি ছিল তার। সেখানকার রাজবংশীদের নিয়ে পুস্তক রচনার জন্য পশ্চিমবঙ্গ সরকার ১৯৬৮ খ্রিস্টাব্দে তাকে রবীন্দ্র পুরস্কার প্রদান করেন।
চারুচন্দ্র সান্যালের জন্ম ১৮৯৭ খ্রিস্টাব্দের ২৩ জুলাই ব্রিটিশ ভারতের অধুনা পশ্চিমবঙ্গে তার পিতা জয়চন্দ্র সান্যালের কর্মস্থল জলপাইগুড়িতে। বিদ্যালয়ের পাঠ জলপাইগুড়ির জিলা স্কুলে। ১৯১৪ খ্রিস্টাব্দে ম্যাট্রিক পাশের পর তিনি কলকাতার রিপন কলেজে ভর্তি হন এবং আই.এ পাশের পর শারীরবিজ্ঞান নিয়ে পড়াশোনার জন্য প্রেসিডেন্সি কলেজে ভর্তি হন। ১৯১৮ খ্রিস্টাব্দে তিনি প্রথম স্থান অধিকার করে বি.এসসি পাশ করেন। কলেজে পড়াশোনার সময়ই তিনি গান্ধীবাদী শ্যামসুন্দর চক্রবর্তীর কন্যাকে বিবাহ করেন।
শ্বশুরের প্রভাবেই তিনি ডাক্তারী পরীক্ষা অসমাপ্ত রেখে মহাত্মা গান্ধীর অসহযোগ আন্দোলনে ঝাঁপিয়ে পড়েন এবং এক মাসের কারাদণ্ড ভোগ করেন। এরপর ১৯৩০ খ্রিস্টাব্দেও ছাত্রসম্মেলনে রাজদ্রোহমূলক বক্তৃতা দেওয়ার জন্য গ্রেফতার হন এবং এক বছরের কারাদণ্ড হয়। ১৯৩০ খ্রিস্টাব্দের লবণ সত্যাগ্রহ ও ১৯৪২ খ্রিস্টাব্দের ভারত ছাড়ো আন্দোলনে অংশ নিয়েও কারাবাস করেছেন তিনি। এই সময়েই তিনি কমিউনিজমে আকৃষ্ট হন এবং কমিউনিস্ট ম্যানিফেস্টো বাংলা ভাষায় - "সাম্যবাদীর আদর্শ" নামে অনুবাদ করেন। 
ডাক্তারী পড়ার সময়ই চারুচন্দ্র জাতীয় আয়ুর্বিজ্ঞান বিদ্যালয়ের শারীরবিদ্যার অধ্যাপক নিযুক্ত হন। তিনি পড়ার সময় ও অধ্যাপনাকালেই চিকিৎসাশাস্ত্রের উপর গ্রন্থ রচনা করেন। সেগুলি চিকিৎসা ক্ষেত্রে ও পাঠ্যপুস্তক হিসাবেও বিবেচিত হয়। গ্রন্থগুলি হল-
এছাড়াও তার লেখা 'ইন্টাভেনাস আইওডিন ইন সেপটিক ফিভারস্', 'বেঙ্গল ডায়েটারি', 'কালাজ্বর' ইত্যাদি প্রবন্ধ বিভিন্ন সময়ে 'ক্যালকাটা মেডিক্যাল রিভিউ' পত্রিকায় প্রকাশিত হয়েছে।
উত্তরবঙ্গের লোকসংস্কৃতিচর্চায় চারুচন্দ্র বিশেষ অবদান রেখেছেন। আলিপুরদুয়ারের অতি ক্ষুদ্র জনজাতি - টোটোদের নিয়ে তার লেখা "দ্য টোটোজ" শীর্ষক প্রবন্ধ এশিয়াটিক সোসাইটির জার্নালে প্রকাশিত হলে তাদের কথা বিশ্বের সভ্য জগত জানতে পারে। উত্তরবঙ্গের ইতিহাস ও আদিবাসীদের নিয়েও কয়েকখানি পুস্তক রচনা করেছেন। সেগুলি হল -
চারুচন্দ্র সান্যাল ১৯৩২ খ্রি হতে ১৯৬৮ খ্রিস্টাব্দে জলপাইগুড়ি জেলার খাদ্যসমস্যা নিয়েও তিনি নিজের সম্পাদিত "জনমত" পত্রিকায় তালিকাভিত্তিক সুচিন্তিত আলোচনা করেছেন। উত্তরবঙ্গের গুরুত্বপূর্ণ নদী তিস্তা নদী সম্পর্কে তার বৈজ্ঞানিক প্রবন্ধ প্রকাশিত হয়েছে জিওগ্রাফিক্যাল ম্যাগাজিনে। উত্তরবঙ্গ বিশ্ববিদ্যালয় গঠনে এবং কোচবিহার রাজ্যকে পশ্চিমবঙ্গে অন্তর্ভুক্ত করার বিষয়ে চারুচন্দ্র সান্যালের উল্লেখযোগ্য ভূমিকা ছিল। 
উত্তরাধিকার সূত্রে তিনি কয়েকটি চা কোম্পানি পরিচালক হয়েছিলেন। কিন্তু তিনি পুরানো শ্রমিক শোষণনীতির বিরোধী ছিলেন। ১৯৪২ খ্রিস্টাব্দে চা বাগান মালিকদের সংগঠনে শ্রমিকদের নায্য দাবী নিয়ে পরিকল্পনা তৈরি করেন। তার অনেকগুলিই পরবর্তীকালে বাস্তবায়িত হয়েছিল। তিনি কংগ্রেস নেতা ও তৎকালীন বিধান পরিষদের সদস্য ছিলেন।
ডাঃ চারুচন্দ্র সান্যাল ১৯৮০ খ্রিস্টাব্দের ১২ জুলাই প্রয়াত হন।
সাধারণ অস্ত্রোপচার

সাধারণ অস্ত্রোপচার হলো অস্ত্রোপচারের একটি বিশেষত্ব যা খাদ্যনালী, পাকস্থলী, ক্ষুদ্রান্ত্র, বৃহদন্ত্র, যকৃৎ, অগ্ন্যাশয়, পিত্তাশয়, অ্যাপেন্ডিক্স, পিত্ত নালী পরিপাক নালি এবং প্রায়শই থাইরয়েড গ্রন্থি সহ খাদ্যনালীর এবং উদরের বিভিন্ন অঙ্গ বা তন্ত্রের শল্যচিকিৎসা করেন। ত্বক, স্তন, নরম টিস্যু, ট্রমা, পেরিফেরাল আর্টারি ডিজিজ এবং হার্নিয়া জড়িত রোগগুলির সাথেও মোকাবিলা করে এবং অভ্যন্তরবীক্ষণ যেমন গ্যাস্ট্রোস্কোপি, কোলনোস্কপি এবং ল্যাপারোস্কোপিক পদ্ধতিগুলি সম্পাদন করে। 
সাধারণ শল্যচিকিৎসকরা নিম্নলিখিত এক বা একাধিক শাখায় উপ-বিশেষজ্ঞ হতে পারেন:
উত্তর আমেরিকা, অস্ট্রেলিয়া এবং যুক্তরাজ্য সহ বিশ্বের অনেক অংশে, ট্রমা যত্নের সামগ্রিক দায়িত্ব সাধারণ অস্ত্রোপচারের অধীনে পড়ে। কিছু সাধারণ শল্যচিকিৎসক এই ক্ষেত্রে উন্নত প্রশিক্ষণ গ্রহণ করেন। সাধারণ শল্যচিকিৎসদের অবশ্যই প্রায় যেকোনো অস্ত্রোপচারের জরুরি অবস্থার সাথে প্রাথমিকভাবে মোকাবিলা করতে সক্ষম হতে হবে। প্রায়শই, তারা গুরুতরভাবে অসুস্থ বা গুরুতরভাবে আহত রোগীদের জন্য প্রথম গন্তব্য হন এবং এই ধরনের রোগীদের স্থিতিশীল করার জন্য বিভিন্ন পদ্ধতির সঞ্চালন করেন। যেমন থোরাকোস্টমি, ক্রিকোথাইরয়েডোটমি, কম্পার্টমেন্ট ফ্যাসিওটমি এবং জরুরী ল্যাপারোটমি বা থোরাকোটমি থেকে স্ট্যাঞ্চ রক্তপাত। তাদেরকে প্রায়শই নিবিড় পরিচর্যা কেন্দ্রের স্টাফ হিসেবে ডাকা হয়।
এটি সাধারণ শল্যচিকিৎসার একটি অপেক্ষাকৃত নতুন বিশেষত্ব যা ৩-১৫- মিমি চিরের মাধ্যমে ঢোকানো ক্যামেরা এবং ছোট যন্ত্র ব্যবহার করে ন্যূনতম অ্যাক্সেস কৌশলগুলির সাথে কাজ করে। রোবোটিক সার্জারিও এখন এই ধারণা থেকে বিকশিত হচ্ছে। পিত্তথলি, অ্যাপেন্ডিস এবং কোলন সবই এই কৌশলের মাধ্যমে অপসারণ করা যায়। হার্নিয়াও ল্যাপারোস্কোপিকভাবে মেরামত করা যায়। ব্যারিয়াট্রিক সার্জারি ল্যাপারোস্কোপিকভাবে করা যেতে পারে এবং স্থূল রোগীদের ক্ষত জটিলতা কমাতে এটি করার সুবিধা রয়েছে। আজ প্রশিক্ষিত জেনারেল সার্জনরা ল্যাপারোস্কোপিক পদ্ধতিতে দক্ষ হবেন বলে আশা করা হচ্ছে।
সাধারণ শল্যচিকিৎকরা প্রদাহজনক আন্ত্রিক রোগ (যেমন আলসারেটিভ কোলাইটিস বা ক্রোনস ডিজিজ ), ডাইভার্টিকুলাইটিস, কোলন এবং রেকটাল ক্যান্সার, গ্যাস্ট্রোইনটেস্টাইনাল রক্তপাত এবং হেমোরয়েড সহ বিভিন্ন ধরনের বড় এবং ছোট কোলন এবং রেকটাল রোগের চিকিৎসা করেন।
সাধারণ শল্যচিকিৎসকরা স্তন ক্যান্সারের মূল্যায়ন, নির্ণয় এবং চিকিৎসার সাথে সম্পর্কিত। তারা লুম্পেক্টমি থেকে ম্যাস্টেক্টমি পর্যন্ত সমস্ত নন-কসমেটিক স্তন সার্জারি করেন।
সাধারণ সার্জনরা ভাস্কুলার সার্জারি করতে পারেন যদি তারা ভাস্কুলার সার্জারিতে বিশেষ প্রশিক্ষণ এবং সার্টিফিকেশন পান। অন্যথায়, এই পদ্ধতিগুলি সাধারণত ভাস্কুলার সার্জারি বিশেষজ্ঞদের দ্বারা সঞ্চালিত হয়। যাইহোক, সাধারণ শল্যচিকিৎসকরা ছোটখাটো ভাস্কুলার রোগের চিকিৎসা করতে সক্ষম।
সাধারণ শল্যচিকিৎসকদের থাইরয়েড, প্যারাথাইরয়েড গ্রন্থি প্রতিটি বৃক্কের ঠিক উপরে অ্যাড্রিনাল গ্রন্থির সমস্ত বা অংশবিশেষ অপসারণের জন্য প্রশিক্ষণ দেওয়া হয়। অনেক সম্প্রদায়ের মধ্যে, তারাই একমাত্র সার্জন যারা এটি করতে প্রশিক্ষিত। যে সম্প্রদায়গুলিতে অনেকগুলি উপ-বিশেষজ্ঞ রয়েছে, অন্যান্য উপ-স্পেশালিটি সার্জনরা এই পদ্ধতিগুলির জন্য দায়িত্ব গ্রহণ করতে পারে।
পেটের অঙ্গ প্রতিস্থাপন রোগীদের অপারেশন-পূর্ব, অপারেশনের সময় এবং অপারেশনের সময় যত্নের সমস্ত দিকগুলি এর অন্তর্ভুক্ত। প্রতিস্থাপিত অঙ্গগুলির মধ্যে রয়েছে যকৃত, বৃক্ক, অগ্ন্যাশয় এবং কদাচিৎ ক্ষুদ্রান্ত্র।
জুলিয়ানা ডায়াস দা কস্টা

ডোনা জুলিয়ানা ডায়াস দা কস্তা (১৬৫৮ - ১৭৩৩) ছিলেন কোচির পর্তুগিজ বংশোদ্ভূত একজন মহিলা, যাকে হিন্দুস্তানে আওরঙ্গজেবের মুঘল সাম্রাজ্যের হারেমে নিয়ে যাওয়া হয়েছিল, সেখানে জুলিয়ানা ভারতের মুঘল সম্রাট আওরঙ্গজেবের ছেলে প্রথম বাহাদুর শাহের প্রিয় হয়ে উঠেছিলেন, যিনি ১৭০৭ সালে মুঘল সম্রাট হন।
জুলিয়ানা ছিলেন পর্তুগিজ চিকিৎসক আগোস্টিনহো ডি ডায়াস কস্টার কন্যা। তার প্রথম জীবন সম্পর্কে পরস্পরবিরোধী গল্প আছে। একটি সংস্করণ অনুসারে, তার পরিবার, পর্তুগিজ কোচি ("কোচিম") ওলন্দাজরা যখন দখল করে, তখন পালিয়ে যায়। অন্য মতে, মুঘল সম্রাট হুগলির পর্তুগিজ বসতি ধ্বংস করলে তাদের ক্রীতদাস হিসেবে নিয়ে আসে। তার বাবা দিল্লীর মুঘল দরবারে একজন চিকিৎসক হিসাবে কাজ করেছিলেন, হয় দাস হিসাবে বা স্বাধীন হিসাবে। এটা যে কোন ভাবে জানা যায় যে তার মা একজন ক্রীতদাস ছিলেন। জুলিয়ানা দিল্লিতে জন্মগ্রহণ করেছিলেন।
জুলিয়ানা তৎকালীন যুবরাজ "শাহ'আলমের" পরিবারের (স্ত্রী ও মা) সেবা করে মুঘল হারেমে প্রবেশ করেন। রাজপুত্র তার পিতার বিরাগভাজন হয়ে পড়লে তাকে নির্বাসন দেয়া হয়, তখনও জুলিয়ানা তার কাজ চালিয়ে যান। তিনি পুরস্কৃত হন যখন "শাহ'আলম" তার পিতার মৃত্যুর পর প্রথম সম্রাট ("শাহ") বাহাদুর হন এবং দরবারে তার প্রভাব ব্যাপক হয়ে ওঠে, যদিও তিনি একটি মুসলিম রাষ্ট্রে একজন ক্যাথলিক ছিলেন। পাদ্রে আন্তন ম্যাগেলান জুলিয়ানার মা মারা যাওয়ার পর একজন নাম না জানা পর্তুগিজ পুরুষের সাথে তার বিয়ের ব্যবস্থা করেন। কিছুদিন পরেই তার স্বামী যুদ্ধে মারা যান। কথিত আছে যে বাহাদুর শাহের কর্তৃত্ব রক্ষার জন্য যুদ্ধের সময় তিনি তার পাশে একটি যুদ্ধের হাতিতে চড়েছিলেন এবং সম্রাট বাহাদুর শাহ এর মৃত্যুর পরেও তিনি অত্যন্ত বিবেচিত ছিলেন, যদিও প্রভাব কমে গিয়েছিল।
তার শক্তিশালী প্রভাবের সময়কালে, যখন প্রথম বাহাদুর শাহ জীবিত ছিলেন, প্রায়শই ইউরোপীয় শক্তি যেমন ডাচ, পর্তুগিজ, ব্রিটিশ এবং পোপের প্রতিনিধিরা তাঁর খোঁজ করতেন। তিনি ইতালীয় জেসুইট ধর্মপ্রচারক ইপ্পোলিটো দেসিডারি (১৬৮৪ - ১৭৩৩) কে তিব্বতে ধর্ম প্রচারে তাঁর মিশনে সহায়তা সহ সোসাইটি অফ জেসুসকে অনেক সহায়তা প্রদান করেছিলেন। জেসুইটদের প্রতি তার অনেক অবদান ও সেবার স্বীকৃতিস্বরূপ তাকে সোসাইটির পৃষ্ঠপোষক হিসেবে স্বীকৃতি দেওয়া হয়েছিল।
জুলিয়ানা দিল্লির ওখলা শহরতলির এক গ্রামে একটি সরাই বা বিশ্রামাগার স্থাপনের জন্যও দায়ী ছিলেন, যেটি পরবর্তীকালে তার নামে সরাই জুলেনা নামে নামকরণ করা হয় এবং বর্তমানে এটি একটি ঘনবসতিপূর্ণ এলাকা।
এস্থার লিচ

এস্থার লিচ (১৮০৯ - নভেম্বর ১৮৪৩) ছিলেন একজন ঔপনিবেশিক-ভারতীয় ইংরেজ মঞ্চ অভিনেত্রী এবং ভারতে সক্রিয় থিয়েটার পরিচালক। তিনি ভারতের থিয়েটার ইতিহাসের একজন গুরুত্বপূর্ণ ব্যক্তিত্ব ছিলেন, তিনি কলকাতা শহরের প্রথম পেশাদার ইংরেজি থিয়েটারগুলির মধ্যে একটি সানস সুচি থিয়েটার (১৮৩৯-৪৯) প্রতিষ্ঠা ও পরিচালনা করেছিলেন এবং তাকে কলকাতা মঞ্চের নেতৃস্থানীয় মহিলা হিসাবে বিবেচনা করা হয়েছিল। সেই সময় তাকে ভারতীয় সারাহ সিডন্স হিসাবে উল্লেখ করা হয়েছিল। 
এস্থার লিচ ছিলেন এক ব্রিটিশ সৈন্যের কন্যা, একজন "মিস্টার ফ্ল্যাটম্যান", যিনি মীরাটে নিযুক্ত ছিলেন। তিনি নন-কমিশনড অফিসার জন লিচকে বিয়ে করেন এবং অভিনেত্রীর মা হন "মিসেস অ্যান্ডারসন"।
এস্থার লিচকে বেরহামপুরের রেজিমেন্টাল শিক্ষাবিদ দ্বারা শিক্ষামূলক প্রশিক্ষণ দেওয়া হয়েছিল। তিনি সেনাবাহিনীর জন্য প্রদত্ত অপেশাদার থিয়েটারে অভিনয় করেতেন এবং অভিনয়ের জন্য প্রচুর মনোযোগ আকর্ষণ এবং জনপ্রিয়তা অর্জন করেছিলেন। অফিসাররা তাকে শেক্সপিয়ারের কাজ উপস্থাপন করেন। তিনি ভারতের প্রথম পেশাদার অভিনেত্রী ছিলেন বলে যুক্তি দেওয়া যেতে পারে।
তিনি কলকাতা থিয়েটার এবং কলকাতার দম দম থিয়েটারে সক্রিয় ছিলেন এবং ১৮২২ সালে দম দম থিয়েটারের ব্যবস্থাপক পরিচালক ছিলেন। ১৮২৫ এবং ১৮৩৮ সালের মধ্যে, তিনি চৌরঙ্গী থিয়েটারের নেতৃস্থানীয় মহিলা এবং তারকা ছিলেন। চৌরঙ্গী থিয়েটারে তার কর্মজীবন থিয়েটারের স্বর্ণযুগের সমান্তরালে সংঘটিত হয়েছিল এবং এর সাফল্যের জন্য তাকে আংশিকভাবে দায়ী করা হয়েছে। তিনি ১৯৩৮ সালে ইংল্যান্ডের উদ্দেশ্যে ভারত ত্যাগ করেন।
তিনি ১৮৩৯ সালে ফিরে আসেন, এরপর ধ্বংস হয়ে যাওয়া চৌরঙ্গী থিয়েটার তিনি সানস সুচি থিয়েটার প্রতিষ্ঠা করেন। তিনি শিল্প বিশেষজ্ঞ মিঃ স্টকেলারের সহযোগিতায় এবং কলকাতার অভিজাতদের সমর্থনে থিয়েটারটি প্রতিষ্ঠা করেন, যারা চৌরঙ্গী থিয়েটারের পরিবর্তে একটি থিয়েটারের প্রয়োজনীয়তা অনুভব করেছিলেন এবং ১৮৩৯ সালের আগস্ট মাসে একটি অস্থায়ী ভবনে সানস সুচি থিয়েটারের উদ্বোধন করা হয়েছিল, এবং ৮ মার্চ ১৮৪১ সালে নিজস্ব ভবন উদ্বোধন করেন। এটি ৪০০ জনের ধারনক্ষমতা সম্পন্ন একটি মার্জিত ছোট থিয়েটার হিসাবে বর্ণনা করা হয়েছিল। তিনি তার থিয়েটারে অসাধারণভাবে সফল হয়েছিলেন এবং কলকাতায় ব্রিটিশদের পাশাপাশি ভারতীয় দর্শকদেরও আকৃষ্ট করেছিলেন।
১৮৪৩ সালের ২ নভেম্বর, সানস সুসিতে অভিনয়ের সময় তার পোশাকে আগুন ধরে যায়। তিনি গুরুতরভাবে জখম হন, এবং কয়েক দিন পরেই মারা যান। তার মৃত্যুশয্যায়, তিনি থিয়েটারের মালিকানা তার সহকর্মী নিনা ব্যাক্সটারের কাছে হস্তান্তর করেন।
রুপিন্দর পাল সিং

রুপিন্দর পাল সিং (জন্ম ১১ নভেম্বর ১৯৯০) একজন ভারতীয় পেশাদার ফিল্ড হকি খেলোয়াড়। তিনি মূলত একজন ডিফেন্ডার ও ফুলব্যাক। তাকে বিশ্বের অন্যতম সেরা ড্র্যাগফ্লিকার হিসেবে চিহ্নিত করা হয়। তিনি ভারতের হয়ে ২০১৪ কমনওয়েলথ গেমস, ২০১৬ গ্রীষ্মকালীন অলিম্পিক, ২০১৮ কমনওয়েলথ গেমস, ২০২০ গ্রীষ্মকালীন অলিম্পিক-এ খেলেছেন।
বিনোদিনী নীলকান্ত

বিনোদিনী রমনভাই নীলকান্ত (৯ ফেব্রুয়ারি ১৯০৭-২৯ সেপ্টেম্বর ১৯৮৭) একজন গুজরাটি লেখক, অনুবাদক এবং শিক্ষাবিদ ছিলেন। তিনি অনেক উপন্যাস, প্রবন্ধ, ছোটগল্প, সাংবাদিক কলাম এবং শিশুসাহিত্য লিখেছেন।
বিনোদিনী নীলকান্ত ভারতের আহমেদাবাদে (তৎকালীন বোম্বে প্রেসিডেন্সির অংশ) জন্মগ্রহণ করেন। তার বাবা রমনভাই নীলকান্ত ছিলেন একজন গুজরাটি ঔপন্যাসিক এবং রাজনীতিবিদ। তার মা বিদ্যাগৌরী নীলকান্ত ছিলেন একজন সমাজ সংস্কারক এবং শিক্ষাবিদ, যিনি ছিলেন বিশ্ববিদ্যালয় থেকে স্নাতক ডিগ্রি অর্জনকারী গুজরাটের প্রথম মহিলা। তার বাবা-মা দুজনেই লেখক ছিলেন, পাশাপাশি তার বোন সরোজিনীও একজন লেখক ছিলেন।
বিনোদিনী মহালক্ষ্মী ট্রেনিং কলেজে প্রাথমিক শিক্ষাজীবন শুরু করে। এরপর তিনি সরকারি বালিকা উচ্চ বিদ্যালয়ে মাধ্যমিক পর্যন্ত পড়াশোনা করেন। ১৯২৮ সালে তিনি প্রাথমিক বিষয় ইংরেজি এবং মাধ্যমিক ভাষা হিসাবে গুজরাটি নিয়ে ব্যাচেলর অব আর্টস সম্পন্ন করেন। ১৯৩০ সালে তিনি সামাজিক বিজ্ঞান এবং শিক্ষা বিষয়ে মাস্টার্স করতে মিশিগান বিশ্ববিদ্যালয়ে যান।
বিনোদিনী নীলকান্ত আহমেদাবাদের বনিতা বিশ্রাম ইনস্টিটিউটের প্রধান ছিলেন। তিনি আহমেদাবাদের মিউনিসিপ্যাল গার্লস হাই স্কুলের প্রধান শিক্ষিকা হিসেবেও দায়িত্ব পালন করেন। পরে তিনি এসএনডি টি মহিলা পাঠশালার অধ্যাপক হন। তিনি পত্রিকায় কলামও লিখতেন। তিনি গুজরাট বিধানসভার কার্যনির্বাহী কমিটির সদস্য ছিলেন।
নীলকান্ত কৈশোরে তার প্রথম প্রবন্ধের বই প্রকাশ করেছিলেন। তার ছোটগল্পসমূহ মানুষের মনের মধ্যে, বিশেষ করে নারীর মনের মধ্যে অনুপ্রবেশের ক্ষমতাকে বিবৃত করে।
তার নিজের সাহিত্যকর্মের পাশাপাশি তিনি জেন অস্টেনের "প্রাইড অ্যান্ড প্রেজুডিস" গুজরাটি ভাষায় অনুবাদ করেন। তিনি বার্ট্রান্ড রাসেলের "দ্য কনকয়েস্ট অফ হ্যাপিনেস" -এর অনুবাদ করে "সুখনি সিদ্ধিও" নামে প্রকাশ করেন।
১৯৪৯ সাল থেকে তিনি"গুজরাত সমাচার" নামে একটি দৈনিক পত্রিকায় "ঘর ঘরনি জ্যোতি নামে" একটি কলাম লেখেন, যা খুব জনপ্রিয়তা পেয়েছিল।codice_1: CS1 maint: ignored ISBN errors ()
</ref> কলামিস্ট হিসাবে তার সাংবাদিকতামূলক লেখাগুলি পাঁচটি খণ্ডে প্রকাশিত হয়েছে: "ঘর ঘরনি জ্যোত" পর্ব ১, ২, ৩ এবং ৪ (১৯৫৫, ১৯৫৯, ১৯৬৪ এবং ১৯৬৯)। শেষ খণ্ড, "ঘর দিবদি", (১৯৮৭) তার মৃত্যুর পরে প্রকাশিত হয়েছিল।
কান্তি মাদিয়া পরিচালিত গুজরাটি চলচ্চিত্র "কাশিনো ডিক্রো" (১৯৭৯) নির্মাণে পরিচালক নীলকান্তের ছোট গল্প "দরিয়াভ দিল" অবলম্বন করেন।
ছোট গল্পের সংকলন "দিল দরিয়াভনা মতি-এর জন্য তিনি" গুজরাট সাহিত্য সভা পুরস্কার এবং "অ্যাঙ্গুলিনো স্পর্শ-এর" জন্য গুজরাট সরকারের পুরস্কার লাভ করেন।{codice_1: CS1 maint: ignored ISBN errors ()
</ref>
জার'এডো ওয়েন্স গুজব

"জার'এডো ওয়েন্স" (ইংরেজি: Jar'Edo Wens) একটি উদ্দেশ্যপ্রণোদিত কাল্পনিক উইকিপিডিয়া নিবন্ধ যা ইংরেজি উইকিপিডিয়ায় ২০১৪ সালের নভেম্বরে শনাক্ত করার আগ মুহূর্ত পর্যন্ত প্রায় দশ বছর টিকে ছিল। ভুয়া নিবন্ধ হিসেবে শনাক্ত করার পর ২০১৫ সালের মার্চে মুছে ফেলা হয়। বিদ্যমান অবস্থায় এটি উইকিপিডিয়ার অন্যান্য ভাষায় অনূদিত হয়। এটি ২০১২ সালে একটি বইয়েও উদ্ধৃত হয়। অপসারণের আগ পর্যন্ত, এটি উইকিপিডিয়ার ইতিহাসে আবিষ্কৃত সবচেয়ে দীর্ঘস্থায়ী প্রতারণামূলক নিবন্ধ ছিল। 
নিবন্ধটি ২০০৫ সালের ২৯ মে, একটি আইপি ব্যবহারকারী কর্তৃক তৈরী হয়েছিল। তবে মাত্র দুই বাক্যের নিবন্ধে কোন তথ্যসূত্র ছিলনা। নিবন্ধের বর্ণনা অনুযায়ী "জের'এডো ওয়েন্স" অস্ট্রেলিয় আদিবাসীদের "বৈশ্বয়িক জ্ঞান ও শারীরিক শক্তির" দেবতা। মানুষ যেন খুব বেশি অহংকারী না হয় বা আত্ম-অহংকার না করে তা নিশ্চিত করার জন্য এই দেবতাকে আদিবাসীদের স্বপনজগত 'আল্টজিরা' দ্বারা তৈরি করা হয়েছে। এই দেবতা বিজয় এবং বুদ্ধিমত্তার সাথে সম্পর্কিত। প্রকৃত পক্ষে অস্ট্রেলিয় আদিবাসীদের পৌরাণিক কাহিনিতে এই নামের কোন দেবতার অস্তিত্ব নেই। নিবন্ধের শিরোনাম সম্ভবত ইংরেজি ব্যক্তিনাম "জ্যারেড ওয়েন্স" (ইংরেজি:Jared Owens) কে প্রায় সম-উচ্চারণের ভিন্ন বর্ণ, বিরাম চিহ্ন ব্যবহার করে তৈরি করা হয়েছিল।
নিবন্ধের লেখক, অস্ট্রেলিয় আইপি ঠিকানায় একজন অনিবন্ধিত ব্যবহারকারী ছিলেন। ২০০৫ সালের মে মাসে মাত্র এগারো মিনিটের জন্য উইকিপিডিয়ায় সক্রিয় ছিলেন। তার দ্বিতীয় অবদান ছিল অস্ট্রেলিয় দেবতাদের তালিকায় "ইয়োরমুম" (ইংরেজি:Yohrmum; সম্ভবত ইংরেজি "Your Mum"-এর পুনর্বিন্যাস্ত বানান) যোগ করা। যদিও এটি দ্রুত চিহ্নিত করে মুছে ফেলা হয়েছিল।
প্রায় এক দশক ধরে টিকে থাকা "জার'এডো ওয়েন্স" নিবন্ধটি ফ্রেঞ্চ, পোলিশ, রাশিয়ান এবং তুর্কি ভাষার উইকিপিডিয়ায় অনূদিত হয়েছিল। দুটি ভাষার সংস্করণে স্বল্পস্থায়ী "ইয়োরমুম" পাতাও অন্তর্ভুক্ত ছিল। উইকিউপাত্তেও একটি ভুক্তি তৈরী করা হয়েছিল। ২০১২ সালে ম্যাথিউ ম্যাকক্রোমিক তার নাস্তিক্যবাদ নিয়ে লিখিত "এথিজম অ্যান্ড দ্য কেস এগেইনস্ট ক্রাইস্ট" বইয়ের দশম অধ্যায়ে "ইতিহাসের আনুকূল্যের বাইরে চলে যাওয়া ৫০০ ধর্ম ও দেবতার তালিকা"তে অনেকটা যাচাই না করে "জার'এডো ওয়েন্স" অন্তর্ভূক্ত করেছিলেন।
প্রতারণামূলক নিবন্ধটি ইংরেজি উইকিপিডিয়ায় নয় বছর, নয় মাস এবং তিন দিন বিদ্যমান ছিল। ২০০৫ সালের সেপ্টেম্বরে সাংবাদিক জন সিজেনথ্যালারের ভুয়া জীবনী নিবন্ধ শনাক্তের পরপর নতুন নিবন্ধ তৈরি শুধু নিবন্ধিত ব্যবহারকারীদের জন্য সীমাবদ্ধ ছিল। এরফলে নতুন ভুয়া নিবন্ধ রচনা আরো কঠিন হলেও, (বিশেষত কম-প্রচারিত হওয়া) বিদ্যমান প্রতারণামূলক নিবন্ধগুলি নিয়মিত টহল/পর্যবেক্ষণ এড়িয়ে টিকে থাকতে পারে।
২০০৯ সালে, নিবন্ধটি তথ্যসূত্রের অভাবসহ "একাধিক সমস্যা" শ্রেণিবিভাগের সাথে ট্যাগ করা হয়েছিল। ২০১৪ সালের নভেম্বর নিবন্ধটিকে সম্ভাব্য প্রতারণা হিসাবে চিহ্নিত করা হয়েছিল। ২০১৫ সালের ১ মার্চ অপসারণের জন্য প্রস্তাব করা হয়েছিল এবং দু'দিন পরে একজন প্রশাসক এটি অপসারণ করেছিলেন। উইকিপিডিয়ার সমালোচক ওয়েবসাইট "উইকিপিডিওক্রেসি", ২০১৫ সালের ১৫ মার্চ এই প্রতারণামূলক নিবন্ধ সম্পর্কে প্রতিবেদন প্রকাশ করে, সবার নজরে আসার পর সাধারণ সংবাদ মাধ্যমের ওয়েবসাইটে এ ঘটনার আরো প্রচারিত হয়েছিল।
অ্যাশলে জ্যাকসন (ফিল্ড হকি)

অ্যাশলে স্টিভেন জ্যাকসন একজন ইংরেজ ফিল্ড হকি খেলোয়াড় যিনি মূলত একজন মিডফিল্ডার। তিনি ২০০৬ থেকে ২০২১ পর্যন্ত ইংল্যান্ড ও গ্রেট ব্রিটেনের হয়ে আন্তর্জাতিক হকি খেলেছেন।
দেখা (২০০১-এর চলচ্চিত্র)

দেখা ২০০১ সালে মুক্তিপ্রাপ্ত গৌতম ঘোষ পরিচালিত একটি বাংলা পূর্ণদৈর্ঘ্য চলচ্চিত্র। এটি গৌতমের নবম পূর্ণদৈর্ঘ্য চলচ্চিত্র; এটি ব্যবসায়িক সফলতা লাভ করে।। ভারতের ৪৮তম জাতীয় চলচ্চিত্র পুরস্কারে সেরা বাংলা পূর্ণদৈর্ঘ্য ছায়াছবির খেতাব অর্জন করে এই চলচ্চিত্র; প্রধান চরিত্রে অভিনয় করা সৌমিত্র চট্টোপাধ্যায় বিশেষ জুরি পুরস্কার অর্জন করেন।
রক্তবেগুনি বালি

রক্তবেগুনী বালি মূলত প্রাকৃতিক ভাবে সৃষ্ট; যা সাধারণত নদী বা হ্রদের তীরবর্তী সৈকতে প্রচুর পরিমাণে অ্যালম্যান্ডিন-পাইরোপ গারনেটের উপস্থিতির কারণে ঘটে। এছাড়াও অন্যান্য বেগুনি রঙের খনিজ যেমন ম্যাঙ্গানিজ অথবা রোজ কোয়ার্টজ যা সাগর, হ্রদের তীরে স্থানীয় পলিতে জমে রক্তবেগুনী সৈকত তৈরী করে। এই বালির সৈকত প্রাথমিকভাবে কানাডার পশ্চিম কানাডিয় শিল্ড অঞ্চলে বা উত্তর মহাদেশীয় মার্কিন যুক্তরাষ্ট্রে পাওয়া যায়; প্রায়শই প্রধান নদী প্রবাহের সান্নিধ্যে মোটা পলল, একটি হিমবাহ বাহিত পলল বা প্যারা-হিমবাহী পলল জমে এধরনের খনিজ বালুর সৈকত তৈরী হয়।
ভূত্বকের গারনেট মজুদ প্রাথমিকভাবে হিমবাহ ক্ষয়ের মাধ্যমে নীচের আগ্নেয় শিলার চূর্ণ উপরে উঠে আসা থেকে উদ্ভূত হয়, যার বেশিরভাগই কানাডিয় শিল্ডের লরেনটাইড বরফপাত ভেঙ্গে বরফ প্রবাহ জনিত হিমবাহ ক্ষয়ের কারণে ঘটে। এই সৈকতের বালির উপর আছড়ে পড়া ঢেউয়ের আঘাতে প্রায়শই বিভিন্ন রঙের সমান্তরাল রেখা তৈরি হয়। ঢেউরের কারণে একই ঘনত্বের গারনেট/ম্যাঙ্গানিজ খনিজ রৈখিকভাবে জমে। একটি তরঙ্গ উপকূলে আসার সাথে সাথে এটি কম ঘন খনিজগুলিকে সৈকতের উপরে ঠেলে দেয় যখন ঘন খনিজগুলি স্থির করে জমায়। গারনেটের তুলনামূলকভাবে কম ঘনত্বের কারণে এটি বালির শীর্ষে উঠে যায় যা সৈকতকে তাদের অনন্য রঙ দেয়।
২০২২ আবুধাবি টি১০

২০২২ আবুধাবি টি১০ টি১০ লিগের ৬ষ্ঠ আসর। প্রতিযোগিতার প্রতিটি ম্যাচে উভয় দল ৯০ মিনিটে ১০ ওভার করে খেলার সুযোগ পায়। ২০২২ সালের ২৩ নভেম্বর থেকে ৪ ডিসেম্বর শেখ জায়েদ ক্রিকেট স্টেডিয়ামে অনুষ্ঠিত হয়।
 কোয়ালিফায়ার ১-এ উন্নীত এলিমিনেটরে উন্নীত
পাঞ্চাল রাজ্য (মহাভারত)

পাঞ্চাল (पञ्चाल "Pañcāla") রাজ্য ছিল প্রাচীন ভারতের ঐতিহাসিক মহাজনপদগুলির মধ্যে একটি (খ্রিস্টপূর্ব ৩০ থেকে ৪র্থ শতাব্দী)। মহাপদ্ম নন্দের রাজত্বকালে এটি নন্দ সাম্রাজ্যের সাথে যুক্ত হয়। অহিচ্ছত্র ছিল উত্তর পাঞ্চালের রাজধানী এবং কাম্পিল্য ছিল দক্ষিণ পাঞ্চালের রাজধানী।
পাঞ্চাল রাজ্য (মহাভারত) উত্তরে হিমালয় থেকে বিস্তৃত; চরমাবতী নদীর কাছে; পশ্চিমে কুরু, সুরসেন এবং মৎস্য রাজ্যের সাথে; এবং পূর্বে নৈমিষারণ্য। পরবর্তীতে, পাঞ্চালাকে "দক্ষিণ পাঞ্চালে" বিভক্ত করা হয় ("পাঞ্চাল যথাযথ", কাম্পিল্যকে কেন্দ্র করে, পাণ্ডবদের শ্বশুর রাজা দ্রুপদ দ্বারা শাসিত); এবং উত্তর পাঞ্চাল (অহিছত্র কেন্দ্রিক, দ্রোণের পুত্র অশ্বত্থামা শাসিত। দ্রোণ ছিলেন দ্রুপদের বন্ধু যিনি পরে তাঁর শত্রু হয়েছিলেন)। গঙ্গা নদী দুটি পাঞ্চালকে পৃথক করেছে।
মহাভারতে অনেক ব্যক্তিকে পাঞ্চালের অধিবাসী বলা হয়েছে।
দ্রুপদের আরও অনেক পুত্র (মোট ১০ জন এবং অন্যান্য পাঞ্চাল রাজপুত্র (যেমন যুধামন্যু, উত্তমৌজ, জনমেজয়া) ইত্যাদি) কুরুক্ষেত্রের যুদ্ধে পাণ্ডবদের সাথে মিত্র হয়েছিল।
ওসনি আউগুস্তো ওয়েরনের

ওসনি আউগুস্তো ওয়েরনের (, ; ১০ নভেম্বর ১৮৯৮ – ১৪ মে ১৯৭১; ওসনি নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন।
ওসনি ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি তৃতীয় স্থান অধিকার করেছিলেন।
ওসনি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ওসনি আউগুস্তো ওয়েরনের ১৮৯৮ সালের ১০ই নভেম্বর তারিখে ব্রাজিলের রিউ দি জানেইরুতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭১ সালের ১৪ই মে তারিখে, ব্রাজিলের রিউ দি জানেইরুতে ৭২ বছর বয়সে তিনি মৃত্যুবরণ করেছেন।
সাইন নিয়ম

ত্রিকোণমিতিতে সাইন নিয়ম বা সাইনের সূত্র () বলতে একটি সমীকরণকে বোঝায় যা কোনো ত্রিভুজের তিনটি বাহু ও তাদের প্রতিটির বিপরীত কোণের সাথে সম্পর্ককে চিহ্নিত করে।
formula_1
যেখানে , ও হল ত্রিভুজের বাহুত্রয়ের দৈর্ঘ্য, ও , ও হল বাহুত্রয়ের বিপরীত কোণ (উপরের চিত্র দেখুন) এবং হল ত্রিভুজের পরিবৃত্তের ব্যাসার্ধ।
সাধারণত এই সূত্র সূক্ষ্মকোণী ত্রিভুজের বাহুর দৈর্ঘ্য নির্ণয়ে ব্যবহার করা হয়।
চিত্রানুসারে S হল ত্রিভুজের ক্ষেত্রফল।
নিম্নে কিছু উদাহরণ দিয়ে বোঝানো হল:
প্রদত্ত: বাহু , বাহু , ও কোণ . কোণ এর মান জানতে চাওয়া হয়েছে।
সাইন নিয়ম অনুসারে,
formula_2
formula_3
α এর আরেকটি মান গৃহীত হয়নি কারণ এর জন্য হয়ে যাবে।
ত্রিভুজের দুটি বাহু ও এর দৈর্ঘ্য উভয়েরই হয় ও তৃতীয় বাহুর দৈর্ঘ্য হয়, , , ও এর বিপরীত কোণ তিনটি , , ও হয় তবে
formula_4
সূত্রানুসারে, বাহু ও তাদের বিপরীত কোণের সাইনের অনুপাত সর্বদা পরিব্যাসার্ধের দ্বিগুণের সমান।
formula_5 formula_6
সুতরাং, formula_7 (অর্ধবৃত্তস্থ কোণ সর্বদা সমকোণ হয়)।
formula_8
যেখানে formula_9
formula_10 (যেহেতু সমবৃত্তাংশস্থ কোণ সর্বদা সমান হয়)। সুতরাং, formula_11
অনুরূপে প্রমাণ করা যায়,
আনন্দ নগর মেট্রো স্টেশন

আনন্দ নগর স্টেশন হল মুম্বই মেট্রোর একটি স্টেশন। স্টেশনটি উত্তর মুম্বাইয়ের নিউ লিংক রোডের উপরে উত্তোলিতভাবে অবস্থিত। এটি মুম্বাই মেট্রো লাইন ২এ-এর একটি স্টেশন হিসাবে কাজ করে। স্টেশনটি ২০২২ সালের ২রা এপ্রিল উদ্বোধন করা হয়েছিল।
স্টেশনটি মুম্বই মহানগর অঞ্চল উন্নয়ন কর্তৃপক্ষের মালিকানাধীন।
ধনুকারওয়াড়ি থেকে দহিসার (পূর্ব) পর্যন্ত লাইন ২এ-এর প্রথম ভাগের পরীক্ষামূলক দৌড় ২০২১ সালের ৩১শে শুরু হয়েছিল। দহিসারের স্টেশনের (পূর্ব) বাণিজ্যিক কার্যক্রম ২০২২ সালের ৩ই এপ্রিল লাইন ২এ-এর প্রথম ধাপের সঙ্গে শুরু হয়েছিল।
স্টেশটিতে মোট ২ টি পার্শ্ব প্ল্যাটফর্ম রয়েছে। প্ল্যাটফর্ম ১ দহিসার পূর্ব অভিমুখী ট্রেন ও প্ল্যাটফর্ম ২ আন্ধেরি পশ্চিম অভিমুখী ট্রেনের দ্বারা ব্যবহৃত হয়। স্টেশনের দ্বিতীয় স্তর বা মধ্যবর্তী স্তরে মাধ্যমে পার্শ্ব প্ল্যাটফর্ম দুটি পরস্পরের সঙ্গে সংযুক্ত রয়েছে।
কনকা (অভিনেত্রী)

কনকা একজন প্রাক্তন ভারতীয় অভিনেত্রী।
কনাকা তামিল অভিনেত্রী দেবিকার কন্যা। এছাড়াও তেলুগু সিনেমার প্রথম সাউন্ড ফিল্ম এর প্রযোজক রঘুপতি ভেঙ্কাইয়া নাইড়ু ছিলেন তার প্র-পিতামহ।
কনকা তামিল চলচ্চিত্র"কারাগাতাকরণ-এর" নায়িকা হিসেবে তার কর্মজীবন শুরু করেন। ছবিটি পরিচালনা করেছিলেন গঙ্গাই আমরন। সেসময়ে চলচ্চিত্রটি ব্লকবাস্টারের খেতাব পেয়ে এক বছরেরও বেশি সময় ধরে সিনেমাহলে চলেছিলো কনকা "পেরিয়া ভিতু পান্নাক্কারন" (১৯৯০), "আথিসায়া পিরাভি" (১৯৯০), "সামুন্ডি" (১৯৯২), "পেরিয়া কুডুম্বাম" (১৯৯৫) এবং "ভিরালুকেথা ভিক্কাম" (১৯৯৯) সহ অনেক তামিল চলচ্চিত্রে অভিনয় করেছেন। তিনি মুকেশ, মামুট্টি এবং মোহনলালের মতো সুপারস্টার তারকাদের সাথে কয়েকটি তেলুগু এবং মালায়ালাম চলচ্চিত্রেও অভিনয় করেছেন। তিনি ১০ বছরের ব্যবধানে তামিল, মালায়ালাম এবং তেলুগু ইন্ডাস্ট্রিতে ৫০টিরও বেশি চলচ্চিত্রে অভিনয় করেছেন। তার শেষ তামিল ছবির নাম "সিলুনু ওরু কাধল" (২০০৬)।
শাহী পনির

শাহী পনির হল যা ভারতীয় উপমহাদেশের স্থানীয় পনিরের একটি প্রস্তুতি, যা ক্রিম, টমেটো ও ভারতীয় মশলার ঘন গ্রেভি সমন্বয়ে গঠিত।
মোঘলাই রন্ধনপ্রণালীর ক্রিমযুক্ত সুস্বাদু খাবার থেকে এর উদ্ভব হয়েছে (তাই মুঘল ভারতে শাহানশাহের রাজকীয় উপাধির পরিপ্রেক্ষিতে "শাহী" শব্দটি ব্যবহার করা হয়), এই খাবারটি টমেটো, পেঁয়াজ, গ্রাউন্ড কাজু, পরিষ্কার মাখন ও ক্রিমকে তরকারিতে ইমালসিফাই করে পনিরের কিউব ও বিভিন্ন ধরনের মশলা যোগ করে প্রস্তুত করা হয়।
এটি প্রধানত ঐতিহ্যবাহী ভারতীয় ফ্ল্যাট-রুটি যেমন রুটি বা নান, ভাত ও রুটির সাথে খাওয়া হয়। পনির শব্দটি ফার্সি শব্দ "পনির" থেকে এসেছে এবং "শাহী" হল রাজকীয় শব্দ (মুঘল সাম্রাজ্যের ইম্পেরিয়াল কোর্টের প্রসঙ্গে)।
পনির মাখন মসলা ও শাহী পনিরের মধ্যে সূক্ষ্ম পার্থক্য হল যে, পনির মাখন মসলায় বেশি পরিমাণে পুরো মশলা ব্যবহার করা হয়, অন্যদিকে পনির মাখন মসলার তুলনায় শাহী পনিরের মিষ্টি স্বাদ রয়েছে।
জয়দেবপুর কমিউটার

জয়দেবপুর কমিউটার (ট্রেন নাম্বার-জয়দেবপুর কমিউটার-১/২/৩/৪) বাংলাদেশ রেলওয়ের অধীনে চলা একটি কমিউটার ট্রেন। জয়দেবপুর কমিউটার আগে টঙ্গী কমিউটার ও পরে কালিয়াকৈর কমিউটার নামে টঙ্গী-ঢাকা ও কালিয়াকৈর-ঢাকা রেলপথে চলাচল করতো। ২০১৮ সাল থেকে জয়দেবপুর কমিউটার চলাচল বন্ধ আছে।
ঢাকা থেকে জয়দেবপুর রেলপথে চলাচল করতো।
ঢাকা থেকে জয়দেবপুর রেলপথের চাকরিজীবিদের চলাচলের সুবিধার্থে এই ট্রেন পরিষেবা চালু করা হয়।
জয়দেবপুর কমিউটার চলাচল বন্ধ রয়েছে।
বাংলাদেশ সচিবালয় মেট্রো স্টেশন

বাংলাদেশ সচিবালয় মেট্রো স্টেশন হলো ঢাকা মেট্রোর একটি স্টেশন। স্টেশনটি এমআরটি লাইন ৬-এর অন্তর্গত। এই স্টেশনটি শাহবাগ থানার সেগুন বাগিচা এলাকায় অবস্থিত। স্টেশনটি ২০২৩ সালের ৪ নভেম্বর উদ্বোধন করা হয় ও পরের দিন সর্বসাধারণের জন্য খুলে দেওয়া হয়।
টঙ্গী কমিউটার

টঙ্গী কমিউটার (ট্রেন নাম্বার-টঙ্গী কমিউটার-১/২) বাংলাদেশ রেলওয়ের অধীনে চলা একটি কমিউটার ট্রেন। টঙ্গী কমিউটার বন্ধ হওয়ার পর জয়দেবপুর কমিউটার ও পরে কালিয়াকৈর কমিউটার নামে জয়দেবপুর-ঢাকা ও কালিয়াকৈর-ঢাকা রেলপথে চলাচল করে।
ঢাকা থেকে টঙ্গী রেলপথে চলাচল করতো।
টঙ্গী কমিউটার চলাচল বন্ধ রয়েছে।
২০২১–২২ বাংলাদেশ ক্রিকেট লিগ

২০২১–২২ বাংলাদেশ ক্রিকেট লিগ বা বঙ্গবন্ধু বাংলাদেশ ক্রিকেট লিগ (বিসিএল) ২০২১-২২ ছিল বাংলাদেশ ক্রিকেট লিগের (বিসিএল) নবম আসর, একটি প্রথম-শ্রেণীর ক্রিকেট টুর্নামেন্ট যা বাংলাদেশে ১২ ডিসেম্বর ২০২১ থেকে ৬ জানুয়ারি ২০২২ পর্যন্ত অনুষ্ঠিত হয়েছিল। ২০২১ সালের মার্চ মাসে, বাংলাদেশ ক্রিকেট বোর্ড (বিসিবি) ২০২১ থেকে ২০২৩ সালের ঘরোয়া ক্রিকেটের সময়সূচী ঘোষণা করেন এবং নিশ্চিত করেন যে বিসিএল এর নবম আসর ২০২১ সালের ডিসেম্বরে অনুষ্ঠিত হবে। সাউথ জোন ছিল ডিফেন্ডিং বিজয়ী। টুর্নামেন্টটি ২০২১-২২ বাংলাদেশ ক্রিকেট লিগ ওয়ানডেকে অনুসরণ করে আয়োজন করা হয়েছিল।
মিসিসিপি–অ্যালাবামা বেষ্টনী দ্বীপপুঞ্জ

মিসিসিপি–অ্যালাবামা বেষ্টনী দ্বীপপুঞ্জ হল মিসিসিপি ও অ্যালাবামার উপকূল বরাবর মেক্সিকো উপসাগরের একটি বেষ্টনী দ্বীপের শৃঙ্খল, যা মিসিসিপি সাউন্ডকে ঘিরে রেখেছে। প্রধান দ্বীপগুলি হল ক্যাট আইল্যান্ড, শিপ আইল্যান্ড, হর্ন আইল্যান্ড, পেটিট বোইস আইল্যান্ড ও ডাউফিন আইল্যান্ড; ২০তম শতাব্দীর গোড়ার দিকে শৃঙ্খলে ক্যাপ্রিস আইলও অন্তর্ভুক্ত ছিল, যেটি তারপর থেকে নিমজ্জিত হয়েছে। দ্বীপগুলি প্রশস্ত খাঁড়ি দ্বারা পৃথক রয়েছে, যার মধ্যে কয়েকটি উপসাগরীয় উপকূলীয় বন্দরগুলির জন্য জাহাজ চলাচলের চ্যানেল গঠনের জন্য চ্যানেলাইজ করা হয়েছে। দ্বীপগুলি সাধারণত সঙ্কুচিত ও পশ্চিম দিকে সরে যাওয়ার সঙ্গে সঙ্গে ১৮০০-এর দশক থেকে দ্বীপগুলির আকার ও আয়তনের উল্লেখযোগ্যভাবে পরিবর্তিত হয়েছে, দ্বীপগুলি সাধারণত সঙ্কুচিত ও পশ্চিম দিকে স্থানান্তরিত হয়, বিশেষত বড় গ্রীষ্মমণ্ডলীয় ঘূর্ণিঝড়ের পরে। বেশিরভাগ দ্বীপই জনবসতিহীন। শৃঙ্খলের বেশিরভাগ মিসিসিপীয় অংশ উপসাগরীয় দ্বীপপুঞ্জের জাতীয় সমুদ্রতীরের অন্তর্ভুক্ত।
মিসিসিপি–অ্যালাবামা বেষ্টনী দ্বীপ শৃঙ্খলটি মিসিসিপির উপসাগরীয় উপকূল থেকে ১০ মাইল থেকে ১৪ মাইল (১৬ থেকে ২৩ কিমি) দক্ষিণে সমুদ্রের মধ্যে অবস্থিত এবং উপকূলের সমান্তরালে মোটামুটি সেন্ট লুইস উপসাগর থেকে মোবাইল উপসাগর পর্যন্ত ৭০ মাইল (১১৩ কিমি) জুড়ে বিস্তৃত, এটি মিসিসিপি সাউন্ডকে মেক্সিকো উপসাগর থেকে পৃথক করে।
চাঁপাইনবাবগঞ্জ শাটল

চাঁপাইনবাবগঞ্জ শাটল বাংলাদেশ রেলওয়ের অধীনে চলা একটি শাটল ট্রেন। ২০২০ সাল থেকে ট্রেনটি বন্ধ আছে।
২০২০ সাল থেকে ট্রেনটি বন্ধ আছে।
২০২৩ মিয়ানমার নারী ক্রিকেট দলের সিঙ্গাপুর সফর

মিয়ানমার নারী ক্রিকেট দল ২০২৩ সালের আগস্ট মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সিঙ্গাপুর সফর করে। সিরিজটি মিয়ানমার দলের জন্য ২০২৩ আইসিসি নারী টি২০ বিশ্বকাপ এশিয়া বাছাইপর্ব টুর্নামেন্টের প্রস্তুতি হিসেবে গণ্য হয়। সিরিজে মিয়ানমার ৩–০ ব্যবধানে জয়ী হয়।
সিঙ্গাপুর দলে ইশিতা শুক্লা, এলা উংগারম্যান, এশা আপ্টে, ধ্বনি প্রকাশ ও ফ্লোরেন্স ব্যানিস্টারকে রিজার্ভ খেলোয়াড় হিসেবে রাখা হয়।
মুহাম্মদ জসীমউদ্দীন রহমানী

মুহাম্মদ জসিমুদ্দিন রহমানী হলেন একজন বাংলাদেশি ইসলামি পণ্ডিত, খতিব, ইমাম এবং বক্তা। ২০১৩ সালের ১২ আগস্ট সন্ত্রাসবিরোধী আইনে তাকে গ্রেফতার করা হয়। ২০২৪ সালের ২৫ আগস্ট তিনি জামিনে মুক্তি পান। তিনি আল কায়েদার কথিত সহযোগী সংগঠন আনসারুল্লাহ বাংলা টিমের আধ্যাত্মিক প্রধান হিসেবেও অভিযুক্ত ছিলেন।
রহমানী বরগুনা সদর উপজেলার হেউলিবুনিয়া গ্রামে একটি মুসলিম পরিবারে জন্মগ্রহণ করেন। একটি স্থানীয় মাদ্রাসায় হিফয পড়াশোনা সমাপ্ত করে ১৯৯০ সালে জামিয়া কুরআনিয়া আরাবিয়া লালবাগ মাদরাসা হতে দাওরায়ে হাদিস সমাপ্ত করেন। এরপর তিনি দারুল উলুম দেওবন্দে পড়াশোনা করেন এবং হায়দারাবাদের একটি মাদরাসা হতে মুফতি ডিগ্রি অর্জন করেন।
রহমানী আল-কায়েদার নেতা আনোয়ার আল-আওলাকির দ্বারা অনুপ্রাণিত ছিলেন বলে অভিযোগ করা হয়। পাকিস্তানে অবস্থিত আনসারুল্লাহ বাংলা টিম নামে একটি ওয়েবসাইটে তার বার্তা প্রচার করত, যারা বিভিন্ন সময়ে বাংলাদেশে নাস্তিক হত্যার দায় স্বীকার করে। এক বক্তৃতায় তিনি বলেছিলেন, "আমি একটি বই লেখার জন্য জেলে গিয়েছিলাম যেখানে বলেছিলাম, আপনি (শেখ হাসিনা) যদি আপনার বাবার অপমানের জন্য আইন করতে পারেন, তবে যারা নবী মুহাম্মদ-এর অবমাননা করে তাদের বিরুদ্ধে কেন আইন করতে পারবেন না?"
২০০৮ সালের ৬ ফেব্রুয়ারি উত্তরা পশ্চিম থানায় জসিমউদ্দীন রহমানীর বিরুদ্ধে সন্ত্রাস বিরোধী আইনে মামলা হয়। পরে ২০১৩ সালের ১২ই আগস্ট বরগুনা থেকে গ্রেফতার হন। তিনি ব্লগার রাজীব হত্যা মামলায় সাজাপ্রাপ্ত ছিলেন।
ডক্টর মু্হাম্মদ ইউনূসের নেতৃত্বাধীন অন্তর্বর্তীকালীন সরকারের সময় সন্ত্রাসবিরোধী চারটি মামলায় ২০২৪ সালের ২৫ আগস্ট তাকে জামিনে মুক্তি দেওয়া হয়।
এডি সাইন্টিফিক ইনডেক্স

এডি সাইন্টিফিক ইনডেক্স ( (পূর্ণনাম: আলফার-ডকার সাইন্টিফিক ইনডেক্স, Alpher Doger Index) হলো প্রকাশনা কর্মক্ষমতার উপর ভিত্তি করে বিজ্ঞানী এবং বিশ্ববিদ্যালয়গুলির একটি বিশ্ব-মানের র‌্যাঙ্কিং ও বৈজ্ঞানিক সূচক তালিকা। এটা বিশ্বব্যাপী, আঞ্চলিক এবং দেশের স্কেলে সেরা বিশ্ববিদ্যালয়ের তালিকা প্রকাশ করে, পাশাপাশি ক্ষেত্র অনুযায়ী, দেশ অনুযায়ী এবং বিশ্ববিদ্যালয়ের অভ্যন্তরীণ সেরা বিজ্ঞানীদের তালিকা প্রকাশ করে।
এই বৈজ্ঞানিক সূচকটি অধ্যাপক মুরাত আলপার এমডি এবং সহযোগী অধ্যাপক চিহান ডগার এমডি গত ৫ বছরের প্রকাশনার ডেটা ব্যবহার করে তৈরি করছেন। ২০২১ সালে এই সূচকটি বিশ্ববিদ্যালয়ের ক্রম তালিকা প্রকাশের কাজ শুরু করে।
এটি মোট এইচ-ইনডেক্স, আই১০ সূচক, উদ্ধৃতি বৈশিষ্ট্য এবং গুগল স্কলারের তথ্য ব্যবহার করে। এটি প্রকাশনার কর্মক্ষমতা, গবেষক ও বিজ্ঞানীদের বৈজ্ঞানিক উৎপাদনশীলতা অনুসরণ করে। গবেষণার প্রাতিষ্ঠানিক মূল্যের উপর ভিত্তি করে বিশ্লেষণাত্বক পদ্ধতি সম্পাদন করে একটি "বিশ্ব বিজ্ঞানী র‍্যাঙ্কিং" প্রকাশ করে। এটি একটি অধিভুক্তিতে বৈজ্ঞানিক বা গবেষক কর্মক্ষমতার বৈশিষ্ট্যের উপর ভিত্তি করে বিশ্ববিদ্যালয় বা গবেষণা প্রতিষ্ঠানের র‍্যাঙ্কিং প্রদান করে। ২০২২ সালের শুরুতে প্রতিষ্ঠানটি ২১৬ দেশের ১৪১৯৪টি বিশ্ববিদ্যালয়ের ৭,৪৩,৭৫৫ জন গবেষকের তথ্য যাচাই-বাছাই করে। ২০২২-এর শুরুতে ইন্দোনেশিয়া থেকে ১২৭৩ জন গবেষকের নাম এই বৈজ্ঞানিক সূচক দ্বারা রেকর্ড করা হয়েছিল।
কুনবি সেনা

কুনবি সেনা হল মধ্য-উত্তর কোঙ্কণের থানে জেলা বা মহারাষ্ট্র রাজ্যের মহারাষ্ট্র কোঙ্কণে অবস্থিত একটি রাজনৈতিক দল।
কুনবি সেনা একটি উন্নয়নশীল কুনবি সম্প্রদায়ের স্বার্থের পক্ষে কাজ করে। এটি ভারতের কমিউনিস্ট পার্টি (মার্ক্সবাদী) এর সাথে জোটবদ্ধ, যাদের সাথে তারা জমি ও পানির অধিকারের জন্য কৃষক সংগ্রামের সমন্বয় করেছে। সিপিআই(এম) এর সাথে তারা থানে হয়ে গেইলের গ্যাস পাইপলাইন নির্মাণের প্রতিবাদ করেছে।
দলটি থানে, রায়গড়, রত্নাগিরি এবং সিন্ধুদুর্গ জেলাগুলি নিয়ে একটি কোঙ্কণ রাজ্য গঠনেরও দাবি করেছে।
কুনবি সেনার প্রতিষ্ঠাতা সভাপতি হলেন বিশ্বনাথ পাটিল।
দলটি এখন জাতীয়তাবাদী কংগ্রেস পার্টি এবং শিবসেনার সাথে জোটবদ্ধ হয়ে থানে জেলা জেলা পরিষদের (কাউন্টি সরকার) ক্ষমতাসীন জোটের অংশ; এই শেষোক্ত দুটি কট্টরপন্থী মহারাষ্ট্রীয় স্বার্থের প্রতিনিধিত্ব করে এবং একটি পৃথক কোঙ্কণ রাজ্যের বিরোধী।
লাল নিশান পার্টি

লাল নিশান পার্টি (রেড ফ্ল্যাগ পার্টি, এলএনপি) ছিল ভারতের মহারাষ্ট্র রাজ্যের একটি কমিউনিস্ট রাজনৈতিক দল। এটি ১৯৬৫ সালে প্রতিষ্ঠিত হয়েছিল। এলএনপির প্রধান কাজ ছিল ট্রেড ইউনিয়ন সক্রিয়তা। দলের ট্রেড ইউনিয়নের নাম ছিল সর্ব শ্রমিক সংঘ (এসএসএস)। দলীয় প্রকাশনাটির নাম ছিল "নবপর্ব" । এর আগে এসএসএস পুণে থেকে "শ্রমিক চিন্তা" নামে একটি মারাঠি দৈনিক পত্রিকা প্রকাশ করেছিল। ১৯৮০-এর দশকে এলএনপি কামগার আঘাদির সাথে ঘনিষ্ঠ সহযোগিতা গড়ে তোলে।
১৯৮৮ সালে একটি বিভক্তি ঘটে যখন একটি কট্টরপন্থী অংশ যেটি পেরেস্ত্রোইকার সমালোচনা করে, ভেঙে পড়ে এবং লাল নিশান পার্টি (লেনিনবাদী) গঠন করে। এলএনপি ভারতীয় কমিউনিস্ট এবং গণতান্ত্রিক সমাজতন্ত্রের কনফেডারেশনে অংশগ্রহণ করেছিল। ২০১৭ সালের আগস্টে এলএনপি ভারতের কমিউনিস্ট পার্টির সাথে একীভূত হয়।
ক্রান্তিকারি সাম্যবাদী পার্টি

ক্রান্তিকারি সাম্যবাদী পার্টি (ইংরেজি: রেভোল্যুশনারি কমিউনিস্ট পার্টি) বিহার রাজ্যের একটি ভারতীয় রাজনৈতিক দল যা ভারতের কমিউনিস্ট পার্টি থেকে একটি বিচ্ছিন্ন দল হিসাবে উদ্ভূত হয়েছিল।
২০০০ বিহার বিধানসভা নির্বাচনে কেএসপি সাতজন প্রার্থী নিয়ে প্রতিদ্বন্দ্বিতা করে এবং লালু প্রসাদ যাদবের আরজেডি সমর্থিত দুটি আসনে জয়লাভ করে।
পরে রাষ্ট্রীয় জনতা দলের সঙ্গে সম্পর্ক ছিন্ন হয়। ২০০৪ সালের লোকসভা নির্বাচনে কেএসপি মধুবনীতে একজন প্রার্থীকে ঘোষণা করেছিল, যিনি ৬৯৪৮ ভোট পেয়েছিলেন (সেই আসনে ভোটের ১%)। কেএসভিপি ভারতীয় কমিউনিস্ট এবং গণতান্ত্রিক সমাজতন্ত্রের কনফেডারেশনে অংশগ্রহণ করে।
লোক রাজ্য পার্টি

লোক রাজ্য পার্টি হল ভারতের মহারাষ্ট্র রাজ্যের একটি রাজনৈতিক দল। এলআরপি পিছিয়ে পড়া জাতি ভিত্তিক রাজনৈতিক দল।
নাগ বিদর্ভ আন্দোলন সমিতি

নাগ বিদর্ভ আন্দোলন সমিতি যা সংক্ষেপে এনভিএএস নামেও পরিচিত একটি ভারতীয় রাজনৈতিক দল যা ভারতের মহারাষ্ট্রে বিদর্ভ অঞ্চলের জন্য পৃথক রাজ্যের জন্য লড়াই করছে।
প্রহর জনশক্তি পার্টি

প্রহর জনশক্তি পার্টি, সংক্ষেপে, পিএইচজেএসপি হল ভারতের মহারাষ্ট্রের একটি রাজনৈতিক দল। পিএইচজেএসপি ১৯৯৯ সালে ওমপ্রকাশ বাবারাও কাডু দ্বারা কৃষক উন্নয়নের আদর্শ নিয়ে প্রতিষ্ঠিত হয়েছিল।
শাকিল খান

শাকিল খান একজন বাংলাদেশী চলচ্চিত্র অভিনেতা যিনি ১৯৯৭ থেকে ২০১৯ সাল পর্যন্ত সক্রিয় ছিলেন।
শাকিল খান ১৯৯৭ সালে ‘আমার ঘর আমার বেহেশত’ ছবিতে অভিনয়ের মাধ্যমে চলচ্চিত্রে আসেন।
বাগেরহাট-৩ আসনের সংসদ সদস্য তালুকদার আব্দুল খালেক খুলনার মেয়র পদে প্রতিদ্বন্দ্বিতা করার জন্য ২০১৮ সালের এপ্রিলে সংসদ থেকে পদত্যাগ করলে, শাকিল স্বতন্ত্র প্রার্থী হিসেবে উপনির্বাচনে প্রতিদ্বন্দ্বিতা করার কথা বিবেচনা করেন। তবে শাকিল প্রতিদ্বন্দ্বীতা ছেড়ে দিলে খালেকের স্ত্রী হাবিবুন নাহার বিনা প্রতিদ্বন্দ্বিতায় নির্বাচিত হন।
শাকিল ডিসেম্বর ২০১৮ সালের সাধারণ নির্বাচনে আসনটির জন্য আওয়ামী লীগের মনোনয়ন চান, কিন্তু দলটি ক্ষমতাসীন প্রার্থীকেই মনোনয়ন দেয়।
শাকিল "পাহারাদার", "বিয়ের ফুল", "নারীর মন", "কষ্ট", এবং "আবুঝ বউ" প্রভৃতি চলচ্চিত্রে অভিনয় করেন।
শাকিল "হৃদয়ের বাঁশিতে" তার সহ-অভিনেত্রী জনাকে ২০০২ সালে বিয়ে করলেও সেই বিয়ে বেশিদিন টেকেনি।
ভেরগারা

ভেরগারা (; ) স্পেনের উত্তরে বাস্ক স্বায়ত্তশাসিত সম্প্রদায়ের গিপুজকোয়া প্রদেশে অবস্থিত একটি শহর ও পৌরসভা ।
ভেরগারা ছিল "রিয়েল সোসিয়েদাদ বাসকনগাদা দে আমিগোস দেল পাইস" ("দেশের বন্ধুদের রাজকীয় বাস্ক সমিতি") দ্বারা পরিচালিত শিক্ষার একটি আলোকিত কেন্দ্র। এখানে হুয়ান হোসে এলুইয়ার এবং ফাউস্টো এলুইয়ার ভ্রাতৃদ্বয় টাংস্টেন আবিষ্কার করেন।
কার্লিস্ট যুদ্ধের সময়, এটি কার্লিস্টদের রাজধানী এবং রাজসভা হিসেবে ছিল। এখানেই ভেরগারার রাজপুত্র রাফায়েল মারোতো এবং বালডোমেরো এসপার্টেরোর মধ্যে হওয়া ভেরগারা সম্মেলনের প্রতীকী চুক্তিটি সেই যুগের প্রধান এই যুদ্ধকে সমাপ্তির দিকে নিয়ে গিয়েছিল।
ফাইন্যান্সিয়াল পোস্ট

ফাইন্যান্সিয়াল পোস্ট হল একটি আর্থিক সংবাদ ওয়েবসাইট এবং "জাতীয় পোস্টের" ব্যবসায়িক বিভাগ, উভয়ই পোস্টমিডিয়া নেটওয়ার্কের প্রকাশনা। এটি একটি ইংরেজি কানাডীয় ব্যবসায়িক সংবাদপত্র হিসাবে শুরু হয়েছিল, যা ১৯০৭ থেকে ১৯৯৮ পর্যন্ত প্রকাশিত হয়েছিল। ১৯৯৮ সালে, প্রকাশনাটি নতুন "জাতীয় পোস্টে" গুটানো হয়েছিল। "ফাইন্যান্সিয়াল পোস্ট" নামটি "পোস্টের" বিজনেস ম্যাগাজিন, "ফাইন্যান্সিয়াল পোস্ট বিজনেস-" এও রয়েছে।
১৯০৭ সালে জন বেইন ম্যাকলিয়ান দ্বারা "ফাইন্যান্সিয়াল পোস্ট" প্রকাশনা শুরু করে। এটি ছিল একটি সাপ্তাহিক প্রকাশনা, এবং ম্যাক্লিয়ানের মিডিয়া ব্যবসার মূল সম্পদের মধ্যে একটি, যা অবশেষে ম্যাক্লিয়ান-হান্টার হয়ে ওঠেছিল।
বিপ্লবী মার্ক্সবাদী দল

বিপ্লবী মার্ক্সবদী পার্টি (আরএমপি) ভারতের কেরলে একটি রাজনৈতিক দল ছিল। এটি টিপি চন্দ্রশেখরনের কর্তৃক প্রতিষ্ঠিত হয়। এটি প্রকৃত কমিউনিস্ট মতাদর্শকে সমর্থন করে এবং অভ্যন্তরীণ গণতন্ত্র বজায় রাখার দাবি করে। প্রাক্তন সিপিআই (এম) নেতা টিপি চন্দ্রশেখরনকে তার দল থেকে বহিষ্কার করার পরে এটি গঠিত হয়।
চন্দ্রশেখরন ২০০৯ সালের লোকসভা নির্বাচনে তার প্রার্থী হিসাবে প্রতিদ্বন্দ্বিতা করেছিলেন। ৪ মে ২০১২-এ কিছু আততায়ীর দ্বারা তাকে কুপিয়ে হত্যা করা হয়েছিল যাকে সিপিআই(এম) সমর্থক বলে মনে করা হয়। চন্দ্রশেখরনের হত্যার পর তার বিধবা স্ত্রী কে কে রেমা এই দলের দায়িত্ব নেন। ২০১৪ সালে বিপ্লবী মার্ক্সবদী পার্টি ভারতের সোশ্যালিস্ট ইউনিটি সেন্টার (কমিউনিস্ট) এবং মার্ক্সবাদী কমিউনিস্ট পার্টি অফ ইন্ডিয়া (ইউনাইটেড) এর সহযোগী হিসেবে একটি বাম যুক্তফ্রন্ট গঠন করেছে। তিনি ২০১৬ সালের কেরল বিধানসভা নির্বাচনে ভাটাকারা কেন্দ্র থেকে প্রতিদ্বন্দ্বিতা করেছিলেন কিন্তু তিনি পরাজিত হন। ২০১৯ সালের লোকসভা নির্বাচনে তারা এলডিএফ প্রার্থী জয়রাজনের বিরুদ্ধে দাঁড়িয়েছিল, তাই এলডিএফ প্রার্থীকে পরাজিত করতে তারা ইউডিএফ প্রার্থী কে. মুরালিদারনকে সমর্থন দিয়েছিল।
পরবর্তীতে ভারতের বিভিন্ন অংশে ছড়িয়ে ছিটিয়ে থাকা প্রায় দশটি ক্ষুদ্র বামপন্থী দল আরএমপি-এর সাথে একীভূত হয়ে রেভোলিউশনারি মার্কসবাদী পার্টি অফ ইন্ডিয়া (আরএমপিআই) গঠন করে, এইভাবে এটিকে জাতীয় পর্যায়ে কাজ করা একটি পার্টিতে পরিণত করে।
বিচরণ যান (মহাকাশ অনুসন্ধান)

বিচরণ যান বা রোভার হল মহাকাশের কোনও গ্রহ বা উপগ্রহের পৃষ্ঠতল অনুসন্ধান যন্ত্র, যা একটি গ্রহ বা অন্যান্য গ্রহীয় ভরবিশিষ্ট মহাজাগতিক বস্তুর কঠিন পৃষ্ঠের উপরে বিচরণ করার জন্য নকশা করা হয়। কিছু বিচরণ যান মানববাহী মহাকাশযানের মহাকাশচারী সদস্যদের পরিবহনের জন্য স্থলযান হিসাবে নকশা করা হয়; অন্যগুলি আংশিক বা সম্পূর্ণ স্বয়ংক্রিয় রোবটচালিত যান হিসেবে কাজ করে। বিচরণ যানগুলিকে সাধারণত অবতরণ যানের মতোই মহাকাশযানের মাধ্যমে অন্য গ্রহে (পৃথিবী ছাড়া) অবতরণ করার জন্য তৈরি করা হয়; ভূখণ্ড সম্পর্কে তথ্য সংগ্রহ করার জন্য এবং ধুলো, মাটি, শিলা ও এমনকি তরল পদার্থের মতো ভূত্বকের নমুনা সংগ্রহের দায়িত্ব দেওয়া হয়। এগুলি মহাকাশ অনুসন্ধানে অপরিহার্য হাতিয়ার।
বাদাভরা শ্রমিক রাইতার কংগ্রেস

বাদাভারা শ্রমিক রাইথারা (বিএসআর) কংগ্রেস ছিল কর্ণাটক রাজ্যের একটি রাজনৈতিক দল। এটি ২০১১ সালে কর্ণাটক রাজ্য সরকারের প্রাক্তন মন্ত্রী বি. শ্রীরামুলু দ্বারা প্রতিষ্ঠিত হয়েছিল। ২০১৩ সালের কর্ণাটক বিধানসভা নির্বাচনে দলটি ১৫০টি আসনের মধ্যে ৪টিতে জয়লাভ করেছিল এবং মোট ভোটের প্রায় ২.৭% অর্জন করেছিল।
যাইহোক ২০১৪ সালের লোকসভা নির্বাচনের আগে দলের প্রতিষ্ঠাতা নেতা বি. শ্রীরামুলু পুনরায় বিজেপিতে যোগ দেন।
পরমনাথ ভাদুড়ী

ড.পরমনাথ ভাদুড়ী (২১ আগস্ট ১৯০৮ – ৩১ ডিসেম্বর ১৯৯২) ছিলেন বিশিষ্ট ভারতীয় বাঙালি কৃষিবিজ্ঞানী। কৃষিকাজে জৈব সার (রাইজোবিয়াম) ব্যবহারের ক্ষেত্রে তাকে পথিকৃৎ অভিহিত করা হয়। 
পরমনাথ ভাদুড়ীর জন্ম ১৯০৮ খ্রিস্টাব্দের ২১ আগস্ট। পড়াশোনার কলকাতায়। প্রেসিডেন্সি কলেজ থেকে স্নাতক হওয়ার পর, ১৯৩১ খ্রিস্টাব্দে কলকাতা বিশ্ববিদ্যালয় থেকে উদ্ভিদবিদ্যায় এম.এসসি পাশ করেন। এরপর গবেষণার জন্য লন্ডন যান। ১৯৩৯ খ্রিস্টাব্দে লন্ডন বিশ্ববিদ্যালয় থেকে পিএইচডি ডিগ্রি লাভ করেন। 
দেশে ফিরে ড.পরমনাথ ভাদুড়ী ১৯৪২ খ্রিস্টাব্দে কলকাতা বিশ্ববিদ্যালয়ে উদ্ভিদবিজ্ঞানের প্রভাষক পদে নিযুক্ত হন। ১৯৪৪ খ্রিস্টাব্দে ভারতীয় জাতীয় বিজ্ঞান একাডেমীর ফেলো নির্বাচিত হন। ১৯৬৪-৬৬ খ্রিস্টাব্দে তিনি একাডেমীর সদস্য হয়েছিলেন। ১৯৪৮ খ্রিস্টাব্দে নতুন দিল্লির পুসা'র 'ইন্ডিয়ান এগ্রিকালচারাল রিসার্চ ইনস্টিটিউট'-এ যোগ দেন। তিনি 'নিউক্লিওলাস ডিফারেনশিয়াল স্টেনিং'এর পদ্ধতি তৈরি করেন। এই পদ্ধতিতে তিনি উদ্ভিদকোষ-সুপ্রজননবিদ্যা তথা 'প্লান্ট সাইটোজেনেটিক্স'-এর উপর কাজ করেন। পরে ১৯৫৮ খ্রিস্টাব্দে তিনি পুনরায় কলকাতা বিশ্ববিদ্যালয়ে যোগ দেন এবং উদ্ভিদ বিজ্ঞান বিভাগের প্রধান হন। ১৯৬৪ খ্রিস্টাব্দে তিনি প্রবীণ উদ্ভিদবিজ্ঞানের অধ্যাপক হিসাবে বর্ধমান বিশ্ববিদ্যালয়ের যোগ দেন এবং অবশেষে উপাচার্য পদে নিযুক্ত হন। অবসরের পর ১৯৭৩ খ্রিস্টাব্দে তিনি ইন্ডিয়ান কাউন্সিল অফ এগ্রিকালচারাল রিসার্চ (আই.সি.এ.আর)-এর এমেরিটাস সায়েন্টিস্ট হিসাবে বিধানচন্দ্র কৃষি বিশ্ববিদ্যালয়ে যোগ দেন। অধ্যাপক পরমনাথ ভাদুড়ী ১৯৬৪-৬৬ খ্রিস্টাব্দে ভারতীয় জাতীয় বিজ্ঞান একাডেমীর সদস্য ছিলেন। 
অধ্যাপক পরমনাথ ভাদুড়ীকে এশিয়াটিক সোসাইটি 'পল জোহানেস ব্রুহল মেমোরিয়াল মেডেল' প্রদান করে। লন্ডনের রয়াল হর্টিকালচারাল সোসাইটির ফেলো ছিলেন। 
অধ্যাপক পরমনাথ ভাদুড়ী ১৯৯২ খ্রিস্টাব্দের ৩১ ডিসেম্বর কলকাতায় প্রয়াত হন।
ছাংওয়ান সিটি ফুটবল ক্লাব

ছাংওয়ান সিটি ফুটবল ক্লাব (, ; সাধারণত ছাংওয়ান সিটি এফসি এবং সংক্ষেপে ছাংওয়ান সিটি নামে পরিচিত) হচ্ছে ছাংওয়ান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার তৃতীয় স্তরের ফুটবল লিগ কে৩ লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। ১৫,০৭১ ধারণক্ষমতাবিশিষ্ট ছাংওয়ান ফুটবল সেন্টারে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় চোই কিয়ং-দন এবং সভাপতির দায়িত্ব পালন করছেন হং নাম-পিও। বর্তমানে দক্ষিণ কোরীয় মধ্যমাঠের খেলোয়াড় তে হিউন-ছান এই ক্লাবের অধিনায়কের দায়িত্ব পালন করছেন। 
ঘরোয়া ফুটবলে, ছাংওয়ান সিটি এপর্যন্ত ৪টি শিরোপা জয়লাভ করেছে। তে হিউন-ছান, চোই মিয়ং-হি, পার্ক কিয়ং-ইক, বে হে-মিন এবং লিম জং-উকের মতো খেলোয়াড়গণ ছাংওয়ান সিটির জার্সি গায়ে মাঠ কাঁপিয়েছেন।
২০০৫ মৌসুমে, পেশাদার ফুটবল ক্লাব হিসেবে প্রথম মৌসুমে ছাংওয়ান সিটি দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কোরিয়া জাতীয় লিগে প্রতিদ্বন্দ্বিতা করেছিল; উক্ত মৌসুমে ছাংওয়ান সিটি ৬ জয় এবং ৬ ড্রয়ে সর্বমোট ২৪ পয়েন্ট অর্জন করে ২০০৫ কে২ লিগের সামগ্রিক পয়েন্ট তালিকায় ৫ম স্থান অর্জন করেছিল। কে২ লিগের উক্ত মৌসুমে দক্ষিণ কোরীয় আক্রমণভাগের খেলোয়াড় সং হান-সু ৬টি গোল করে ছাংওয়ান সিটির হয়ে সর্বোচ্চ গোল করেছিলেন।